Bilboko gazteek etorkizunerako nahi duten uriari buruzko ideiak eskainiko dituzte - Deia\nBilboko gazteek etorkizunerako nahi duten uriari buruzko ideiak eskainiko dituzte\nUdala kalera ateratzen ari da hauek guztiak jasotzeko helburuarekin\nOstiral honetatik aurrera eta azaroaren 28ra arte Bilboko Udalak entzute aktiboaren eta kontrastearen alorreko ekimen berri bat jarri du abian. Horretarako, eta 'Bilbao Hiri Gaztea' izenpean, 6 gazte dabiltza urian zehar, jende gaztea bildu ohi den kale, plaza eta parkeetan. Haiekin hitz egin, eta uria hobetzeko dituzten proposamenak jasotzen ari dira.\nElkarreragite eta entzute proaktiboko ekimen horren bidez, Udalak 15 eta 30 urte bitarteko 100 gazte ingururengana hurbildu nahi du, beren iritziak jasotzeko eta beren itxaropenak, beharrizanak eta iritziak kontrastatzeko Gazte Plana egiteko prozesuan jada lantzen ari diren proposamenekin.\n6 gaztek osatutako taldeak gailu mugikor bat izango du aldean. Karta-joko moduko bat izango da, eta karta bakoitzak balioko du Udal Planean lantzen ari diren ardatzetako bati buruzko elkarrizketa bat hasteko (etxebizitza, enplegua, osasuna eta espazio publikoak). Zeharkako beste esparru batzuk ere gehitu ahalko dira; hala nola, jasangarritasuna, ingurumena edo generoa. Asmoa da elkarrizketa arina sortzea, gazteek Bilbori buruz pentsatzen dutena helarazteko, konfiantzan, beren adineko pertsonei.\nAzaldutako ekimenarekin batera, azaroaren 21etik 27ra bitartean, Bilbao Gaztearen, talde eragilea osatzen duten pertsonen, prozesuan laguntzen ari diren Miriam Lujua eta Eleder Iglesias instagramerren eta Nerea Mazo aktorearen sare sozialak erabiliko dira, Planari ekarpenak egin nahi dizkieten beste gazte batzuei ere entzuteko eta parte-hartze eremua zabaltzeko.\nBideoen eta storieen bidez, beren jarraitzaileak animatuko dituzte galdera zehatzak erantzutera edo gogoetarako aukeratutako gaiekin lotutako esaldiak osatzera.\nJasotako iruzkinak prozesatu egingo dira, ondorioak ateratzeko; eta ondorio horiek, gero, gehitu egingo zaizkio azken asteetan «Bilbao Hiri Gaztea» Plana definitzeko egindako lanari.\nIruzkin interesgarrienak edo inspiratzaileenak 20 txartelaren zozketa batean sartuko dira. Txartel bakoitzak 30 euroko balioa izango du, eta Bilboko dendetan trukatu ahalko da.\nProzesuaren helburua da hainbat ekintza-ildo kontrastatzea eta gazteengandik ahalik eta ekarpen gehien jasotzea, eraikuntza kolektiboko lankidetza-metodologien bidez eta Bilboko sei gaztek osatutako talde eragile baten laguntzarekin.\nDatorren abenduaren 11n, kontraste-jardunaldi bat egingo da, herritar guztientzat. Prozesu osoan zehar jasotako lehen ondorioak aurkeztuko dira bertan. Parte hartu nahi duten 18 eta 30 urte bitartekoek hemen eman dezakete izena.\nGazte Plana egiteko lanak honako hauek ere jasotzen ditu:\nKoordinazio Mahaia: «Bilbao Hiri Gaztea» planaren jarraipena egiteko eta planaren betetze-maila neurtzeko tresna izango da, besteak beste.\nGazteen Parte-hartze Foroa: Udalak foro hori abiaraziko du, gazteekin harremana mantentzeko eta aldian-aldian beren errealitatera hurbiltzeko tresna iraunkorra izan dadin.\nZinexit Zinema eta Giza Eskubideen XI. Erakusketa astelehenean hasiko da.


Botika generikoak • ZUZEU\nBritaniar batek, penizilinarekin tupust egin zuen unetik hona, gizakiaren bizi-itxaropena guztiz aldatu da, eta hori botikei esker izan da.\n1928an Alexander Fleminek penizilina botika famatua aurkitu zuen, bakterio kultibo batzuekin lan egiten zuen bitartean. Ustekabeko aurkikuntza izan zen, bakterio kultiboak kutsatu zitzaizkionean aurkitu zuelako. Penicillium Chrysogenum onddorekin hain zuzen ere. Baina ez zen izan 1945. urterarte modu irekian banatzen hasi.\nPenizilina aurkitu zenetik, medikamentu ugari sortu dituzte farmazia-industrietako ikertzaileek, gaixotasun hainbat aurre egiteko. Ikertzaile hauek aurrera eramaten dituzte ikerketak, ezinbestekoak dira gizakiaren osasuna bermatzeko, baina askok pentsatzen dute atzean dagoen helburu bakarra, edo gutxienez, lehen biziko helburua izugarrizko diru bilketa dela. Industria farmazeutikoek diru mordoa mugitzen dute, noski. Baina, nork esan dezake lan egiten duela doan? Ezin dugu uste oreka bat dagoela lortzen duten diru mordoarekin eta botika berriek sartzeko inbertitu behar dutenaren artean?\nGutxienez horrela izan beharko litzateke, baina egia esanda, nahiko desorekatuta dagoela dirudi argitaratzen diren datuak aztertuz. Hala ere, diru mordo hori lortuko ez balute, ez lukete ikerketarik egingo eta azkenean, horren ondorioak guk jasango genituzke.\nLehen aipatu dudan legez, nahiko desorekatuta dago bereganatzen duten dirua eta ikerketan inbertitzen duten diruaren artean, baina itzakitzat hartzen dute egiten duten inbertsioa. Arazo hau saihesteko, Sendagaien Espainiako Agentziak esku hartu zuen, beste agentzia batzuk egin zuten moduan, eta botika generikoak arautu egin zituzten, orain dela hamarkada batzuk.\nGenerekoen arauak dioenez, botika berri bat lortzen edo aurkitzen dutenetik, 20 urte dituzte patentea mantentzeko edo hortik aurrera, patenteak askatu behar dituzte beste laborategi batzuek botika generikoak merkatuan sartu ahal izateko. Honen helburu nagusia, sendagaiak merkeagoak izatea da, sendagai originaleko ezaugarri nagusiak mantenduz. Izan ere, gizartean, jende aslo dago esfortzu handiak egin behar dituena osasuna mantentzeko beharrezkoak dituzten botikak eskuragarri izateko.\nAzaldutakoak gertuko biztanleen egokitasuna bermatzeko balio du, baina arau hauek ez dituzte kontuan hartzen 3. munduko biztanleak eta haien beharrak, pandemiaren txertoekin gertatu den bezala, herrialde askotara heltzen ez direnak. Beraz, nire ustez nahiz eta pausoak aurrera eman ditugun bide luzea eta lan handia falta zaigu kontu hauetan.\nBotika generikoak, farmazia


Durangaldeko berbalagunak: 2019\nGiro ezin hobean ospatu genuen ikasturte bukaera. Berbalagun mordoa biltzeaz gain hainbat herritar ere hurbildu ziren atzo Berrizera. Bolo txapelketa bizia izan genuen. Denok ere gogotsu, baina azkenean, Beni eta Belenek eraman zuten saria. Benik bolo jokalari onenaren saria eraman zuen, eta Belenek estilo onenaren saria.\nIkasturte bukaera ospatzeko plana proposatzen dizuegu. Ekainaren 12an, asteazkena, Berrizko bolatokian elkartuko gara. Bolotan jokatu eta luntxa egingo dugu Ganekoetxen.\nSUKALDARITZA TAILERRA SALTSANEN\nSukaldean aritzea gustatzen zaizu? Jatea bizitzako plazer handienetakoa dela uste duzu? Bada, zatoz datorren asteartean Saltsanen egingo dugun sukaldaritza tailerrera. Errezeta goxoak egin eta jango ditugu. Osagai magikoa: EUSKARA.\nPLAZA MUGATUAK! Bizkor ibili eta deitu edo bidali whatsappa telefono honetara: 639 400 786\n"Bakean dagoena bakean utzi" ANTZERKIA BERRIZEN\nEuskaldunok pertsona serioen ospea omen daukagu. Egia ote da? Inolaz ere ez!\nEuskara hizkuntza bizia eta alaia dela erakusten dugu behin eta berriz berbalagunok. Bada, plan bikaina daukagu oraingoan berbalagun eta umorea maite duen euskaldun ororentzat.\nLankuk ekoitzita, "Bakean dagoena bakean utzi" izeneko bikotekako bakarrizketa saio umoretsua antzeztuko dute Mirari Martiarenak eta Idoia Torregaraik martxoaren 21ean Berrizen. Euskara eta generoari buruzko hainbat kontu aletuko dituzte.\nBetaurreko moreak jantzita gustura egingo dugu barre elkarrekin.\nDurangaldeko berbalagunen Kultur Lehiaketak badauka irabazlea: Alfredo Berrojalbiz. ZORIONAK!\n400dik gora berbalagun, ikasle eta herritarrek parte hartu duzue, eskerrik asko eta zorionak guztioi. Gero eta gehiago gara eskualde euskaldun baten alde lan egiten dugunok. Bakoitzak bere aletxoa jarriz soilik lortuko dugu Durangaldea euskahalduna.\nEGIN KLIKA EUSKARAREN ALDE!\nARDO DASTAKETA DURANGON\nIkasturtea hasi denetik, hainbat ikastaro antolatu ditugu Durangaldean: yoga, euskal dantzak, Txan magoa, sukaldaritza begetarianoa... Gauza bat dute komunean: EUSKARA. Eta horretan jarraituko dugu, euskarari hauspoa ematen.\nOraingoan, gutako askoren pasioak piztuko dituen ikastaroarekin gatoz zuengana: ARDO DASTAKETA. Ardoa eta euskararen bueltan arratsalde ederra pasatu nahi baduzue, ez pentsatu bi aldiz eta etor zaitez.\nDohainik da eta plaza mugatuak daude.\nBizkor ibili eta deitu edo bidali whatssapa telefono honetara: 639 400 786\nSUKALDARITZA BEGETARIANOA IKASTARO ARRAKASTATSUA ELORRION\nLagun giro apartean, amantalak soinean eta euskara mihian arratsalde paregabea igaro genuen ostegunean Elorrion.\nHostorezko porru pastela eta azenario bizkotxoa egin genituen. Errezetak partekatu eta zalantzak argitzeko tartea ere izan genuen.\nEta bukatzeko,nola ez, hainbeste mimoz egindako errezetak jan genituen denon gozamenerako. Euskararen osagai magikoa nabaritzen zen plateretan, ezin goxoagoa zegoen guztia.\nSabela beteta, ikasita, berbalagun kide berriak ezagututa eta errezetak eskuan pozik bukatu genuen ikastaroa.\nSUKALDARITZA BEGETARIANOKO TAILERRA ELORRION\nElikadura gure sasoiaren, umorearen, eta bizitza pertsonal nahiz profesionalaren oinarria da.\nGuztiok dakigu teoria: gimnasiora joan, izerdia atera, gantza gainetik kendu, eta ondoren pastel bat jatea ez da aproposena. Gaurtik aurrera hori guztia aldatzeko prest baldin bazaudete, adi egon!\nZatoz Elorrion egingo dugun sukaldaritza begetariano tailerrera, eta errezeta goxo bezain osasuntsuak ikasiko dituzu.\nDOHAINIK DA eta izena eman behar da: 639 400 786\nDANTZA IKASTAROA ABADIÑON\nKonturatu orduko badator udaberria, eta eguzkiarekin batera badatoz erromeriak gure herriko plazetara!\nPasa den asteko dantza ikastarora joateko aukerarik ez bazenuten eduki, egon lasai, ostegun honetan beste aukera bat izango duzue.\nErromerietan ohikoenak diren dantzak ikasiko ditugu.\nDohainik da eta plaza mugatuak daude. Deitu edo idatzi whatsappa telefono honetara: 639 400 786\nPLAZAKO DANTZAK IKASTAROA MATIENAN\nSekula ez omen da berandu gauza berriak ikasteko. Durangalde edo Euskal Herriko edozein plazetan gustura dantzan aritu nahi baduzu, oraintxe da zure aukera. Erromerietan ohikoenak diren plazako dantzak ikasteko aukera aparta daukazu Abadiñon otsailaren 7an eta 14an.\nDantzan ikasteaz gain, lotsa galdu eta ondo pasatzeko aukera paregabea!\nKUNDALINI YOGA ELORRION\nOraingoan Kundalini yoga egiteko gonbidapena egin nahi dizugu Elorrion.\nYogaren bitartez, ongizate fisikoa eta oreka emozionala lortzen ditugu. Emozioak lantzen eta burua garatzen laguntzen digu. Azken finean, barrualdea eta kanpoaldea orekatzean, barne-bakea eta bizi-poza ematen digu.\nXehetasun gehiago kartelean dituzu.\nSinisten al duzue magian? Erantzuna baiezkoa bada, magiaz gozatzeko aukera ezin hobea eskaintzen dizugu. Erantzuna ezezkoa bada, aldiz, Txan Magoaren azken ikuskizunarekin iritzia aldatuko duzue.\n"Inpernutik natorren artista bat naiz ni" sorkuntzaren bitartez, magiaren munduan murgilduko gara berbalagunok datorren asteazkenean Durangon (Pinondo etxea).\nSUKALDARITZA BEGETARIANOA IKASTARO ARRAKASTATSUA E...


Larreategi jauregia - Wikipedia, entziklopedia askea.\n43° 07′ 45″ N, 2° 32′ 31″ W / 43.129242°N,2.541997°W / 43.129242; -2.541997Koordenatuak: 43° 07′ 45″ N, 2° 32′ 31″ W / 43.129242°N,2.541997°W / 43.129242; -2.541997\nLarreategi jauregia Elorrion dago, Durangaldean (Bizkaia). XVI. mendekoa da, estilo neoerrenazentistan egina, fatxada nagusiak Elizburu kalera ematen du. Nabarmentzekoak dira bere ate nagusiko harlandua, armarria, zazpi puntuko izarra, izkin-arku bat albo-fatxada batean, eta letra gotikoz harrian idatzitako inskripzio bat, gogoan duena 1524an Elorrioko ganboatarrek eta oñaztarrek egindako bakea.\n1937an faxisten abiazioak suntsitu egin zuen jauregia. Maria Teresa Kerexetak berreraiki zuen 1975ean, etxeko jabeak. Bere azken urteak bertan bizi izan zen Jaime Kerexeta abade eta itzultzaile elorriarra, jabearen neba.\nErdi Aroko beste hiribildu hesituen antzera, Elorrion ere, behin bando-gerrak amaituta, bakealdi bat iritsi zen. Egoera hartan, leinu nagusiek auzoetako dorretxeak utzi eta herrian kokatu ziren. Jaime Kerexetak azpimarratzen duen moduan, herrian egin ziren etxandi eta jauregi asko identifikatzen ziren baserri giroko leinuekin, ikusi besterik ez baitago batzuen eta besteen armarriak, berdinak kasu askotan.\nHiribilduak galdu zuenean defentsarako izaera, bertako herritarrek leku aproposagoak bilatu zituzten beren etxebizitzak-eta egiteko. Era horretara, Elorrio errebaletara hedatu zen (Suso, San Fausto, San Roke, Urarka…), eta bertako jauntxoek hantxe eraiki zituzten beraien jauregiak. Hurrengo mendeetan, gainera, dirua barra-barra sartu zen herrian, zenbait familia buru-belarri sartu baitziren Mundu Berriko merkataritzan, arrakasta handiz.\nLarreategitarrek Soraluzen zuten jatorria, Gipuzkoan, eta handik bi adar etorri ziren Elorriora.\nBere hormak harlanduzkoak dira, eta ate nagusia errenazentista da, puntu erdiko ziriharriekin, eta horrek izaera berezia ematen dio. Fatxada nagusia 13 metro zabal da, eta alboetako hormak, 23. Frontisean armarria dago.\nFatxada nagusiko eskuin ertz batean harri bat dago, letra gotikoz idatzitako inkripzio batekin: “En el año 1524, día domingo y de mayo 8, por la vuelta de la Pascua, apaciguó lo esceso Juan Gomez y Pare”. Idazkunak gogoan ditu egun haietan Elorrion izan ziren iskanbilak, behin amaituta ganboatarren eta oñazterren arteko gerrak. Halaber, fatxada nagusian harri bat dago txertatuta, zazpi izpiko izar bat duena. Hego fatxadan izkin-arku bat dago, ikusgarria, eta hiru saietera.\nAlbo fatxadako izkin-arkua\nLetra gotikoz idatzitako idazkuna, 1524koa\nElorrio - Larreategi jauregiko armarria\nZazpi puntuko izarra\n↑ (Gaztelaniaz) Kerexeta, Jaime (1990) Linajes y casas solariegas de Elorrio Elorrioko Udala 22 or..\nMultimedia: Larreategi Jauregia


MARCOSen Ebanjelioa (1)\nLiturgiako aldi berriak “beste ikuskera” bat eskaintzen digu, benetan zehatza eta interesgarria, gure izatearen eta fededun ekintzaren MUINARI buruz. Hau da, muinari dagokion IKUSPUNTU berri bat, Nazareteko Jesus berari eta Berak oinarrizkotzat aurkezten digun guztiari buruz.\nHorregatik, MARKOSEN ebanjelioan barrura, pixka bat bederen, sartzeko ahaleginak egingo ditugu, izan ere, hauxe da Liturgiako Ziklo honek seinalatzen diguna. Hauxe da, eta ez besterik, oraingoz eskuartean dugun HELBURUA, eta gaur eta hemen ditugun baliabideak eskainiz.\nGaurko honetan eskaintzen dizuguna hauxe da: Markosen ebanjelioaren AURKEZPEN xume eta orokor bat. Ebanjelariak eskaintzen digun mezua errazago ulertu eta onartzen laguntzea da nahi duguna. Sakonago eta zehatzagorik nahi duenari, bibliografía bat eskaintzen diogu, nahi duten guztientzat eskuragarria eta bakoitzak erabiltzeko modukoa.\nHori dela eta, “JESUSEN BIDE” hau egin ahal dezagula, Markos ebanjelariak lagunduta, eta hor aurkitu eta txastatu ahal ditzagun Jesus eta bere ekintzaren zatirik onenak, testigu honek eskaintzen digunaren arabera. Izan ere, bere testigantza berezia da, egindako denetan lehenengo bilduma delako eta hainbeste ondoren baliogarri eskaini dituelako gizaldietan zehar, Jesusengana eta bere mesura ahal den gehien hurbildu nahi izan duten guztientzat.\nIzan bihotz bila zabiltzaten guztiok!


FAMILIENTZAKO DIRU LAGUNTZAK, EAEko UDALERRIETAKO UDAL KIROLDEGIETAKO BAZKIDE KUOTA (BANAKAKOA EDO FAMILIAKOAK) ORDAINTZEKO\nInteresatuei jakinarazten zaie Aiaran errodatutakoek EAEko udalerrietako udal kiroldegietako batean bazkide izateagatik ordaindu beharreko kuotak (banakakoak nahiz familiakoak) ordaintzeko familientzako laguntzak eskatzeko epea 2018ko maiatzaren 25etik ekainaren 22 ra bitartekoa izango dela.\n2017ko urtarriletik abendura bitartean (biak barne) ordaindutako kuotak baino ez dira lagunduko diruz.\nEskariak eta eskatutako dokumentazioa eskabide normalizatuan aurkeztu behar dira. Eskabidea Udalak banatuko du eta Aiarako Udalaren webgunean ere eskuratu ahal izango da: www.aiarakoudala.eus\nAmurrio Bidean agentziak maiatzaren 21etik 27ra bitartean antolatutako Heziketa eskaintza\nMaiatzaren 21etik 27ra bitarteko heziketa eskaintza\nArabako arkeologia eta Fournier museoek "Sare sozialak historian. Jokoa erromatarren garaian” deituriko jardunaldietan parte hartzera gonbidatzen dizuete\nDatorren igandean, maiatzak 27, Arabako arkeologia eta naipeen Fournier museoek “Sare sozialak historian. Jokoa erromatarren garaian” deituriko jardunaldietan parte hartzera gonbidatzen dizuete.\n11:30etatik 14:00etara museoek ateak irekiko dituzte bertako nondik norakoak ezagutzera hurbildutako guztiei jokoan aritzeko aukera ere eskaintzeko. Eta bertan eskainiko diren jokoak honako hauek dira:\nTERNI LAPILLI (Artzain jokoa)\nDUPLUM MOLENDINUM (Bederatziko alkerkea)\nCALCULI edo LUDUS CALCULORUM (Lotu bost)\nTABULA (Dado taula)\nEL STOMACHION (Buru-hausgarria)\nNUCES CASTELLATAE (Intxaurrak eta gazteluak)\nIACTUS VENERIS (Kurkuluxak)\nSERIAE (Intxaurrak galdara)\nTESERAE (Dado eta godaleta jokoa)\nMaiatzak 20, igandea,Izoria (zentro soziala)\n17,00: Ipuin Multimediak / Cuentos Multimedia(Amilami “Euskal sehaska-kantak eta usain-belarrak entzun!”)\nLeader zonako landa-inguruko udalerrien ekonomia sustatu, garatu eta dibertsifikatzeko laguntzak 2018 urterako\na) Nekazaritzaz besteko jardueretarako enpresak sortzera bideratutako laguntzak (startup).\nd) Udalerrietako oinarrizko azpiegitura eta zerbitzuak egin eta berritzeko laguntzak.\n· Agindurako esteka\nInformazio gehiagorako ADR Zabaia:\n945 105 226\nSAN ISIDRO AZOKA 2018\nEtxez etxeko Laguntzaren udal araudi erregulatzailea eta dagokion ordenantza\nEtxez etxeko Laguntzaren udal araudi erregulatzailea eta Etxez Etxeko Laguntza Zerbitzuaren prezio publikoen ezartzea arautzeko xedea duen ordenantza, eta Administrazio Publikoen Prozedura Administratibo Komunaren 39/2015 Legearen 133 artikulua betetze aldera, publiko egiteko honako testu hauek argitaratzen dira udal web gunean. Audientziarako epea 15 egunekoa izango da, 2018ko maiatzaren 10etik hasita.\nEtxez etxeko Laguntza Zerbitzuaren araudia\n“Jesús María Leizaola” sariak martxan Euskal Autonomiari buruzko ikerlanetarako\nHerri Arduralaritzaren Euskal Erakundeak dituen eginkizunetatik garrantzitsuenetako bat gure autonomi sistemaren zuzenbide eta ekonomi berezitasunei buruzko ikerketak sustatu eta zabaltzea da.\nHelburu hori lortzeko Herri Arduralaritzaren Euskal Erakundeak “Jesús María de Leizaola” izeneko ikerketa-saria sortu zuen 1990ean, dudarik gabe, gure pertsonaiarik ospetsu eta adierazgarrienetariko bat denaren omenez. Harrez gero erakunde honek urtero saria eta akzesit baterako deialdia egiten du aldian -aldian ikertzaile-edo aditu- taldeen ahaleginak bultzatu eta zabaltzeko, euskal autonomiarekin zerikusia daukaten edo horren azterketarako eta sakontzerako balio duten ikerketak askatasun osoz egin ditzaten\nEuskal autonomiarekin zerikusia edo horren azterketarako eta sakontzerako balioa izanik,hainbat aztertze-eta ikerkuntza ikuspuntutatik egindako zientzia-ikerlanik hoberenei emango zaizkie sariok. Ikerlanek argitaratu gabeak izan beharko dute, eta euskaraz zein gazteleraz eginak. Ikerlanek gutxienez ehun orrialde izan beharko dituzte, makinaz idatzita lerro artean tarte bikoitza utziz.\nSaria: 20.000 €\nAkzesita: 10.000 €\n2018ko ekainaren 25ean amaituko da.\nBai eskabidea baita ikerlana ere hurrengo helbideelektronikoan aurkeztu beharko dira:• www.ivap.euskadi.eus/leizaola_saria_2018/r61-vedplus/eu\nEuskal Herriko Agintaritzaren Aldizkarianargitaratuak, 2018ko maiatzaren 10eko alean.\nAiarako familien eguna, datorren larunbatean, maiatzak 12, Amurrioko Reforrean\n39 orria 53 orritik


Nolakoa da harremana — Zientzia azoka\nNolakoa da harremana https://zientzia-azoka.elhuyar.eus/eu/d-stem-ikertzaileak-ezagutu/b-nolakoa-da-harremana https://zientzia-azoka.elhuyar.eus/@@site-logo/logoa.gif\nSTEM PROFESIONALAK EZAGUTZEKO AUKERA ZIENTZIA AZOKAREN BIDEZ\nElhuyar Zientzia Azokan parte hartzean, talde bakoitzari ikertzaile bat ezagutzeko aukera ematen zaio, bere proiektua adituarekin kontrastatu eta ikertzailea bera nolakoa den eta non lan egiten duen ezagutzeko. Horretarako, Elhuyar Zientzia Azokaren antolatzaileak irakasleekin kontaktuan jarriko dira, ikasle-ikertzaile harreman hauek prestatzeko. Aurten harreman hau online bidez egingo da.\nIKERTZAILEAREN TESTUINGURUA AURKEZTEA\nIkertzaileak bere lana azalduko die gazteei. Erakutsiko die zein zabala den ikerkuntzaren eremua.\nIkertzaileak bere ibilbidea azalduko die gazteei, zaletasunak e.a.\nIkertzaileak arazo, buruhauste eta akatsak ere izaten dituela normaltasunez erakutsiko du, eta horiei nola aurre egiten dion.\nLanean lankidetza eta aniztasunaren garrantzia azpimarratuko du. Profil desberdinetako profesionalak aipatuko die, ikasketa desberdinak dituztenak. Gradu zehatz bat ikasteak ate desberdin asko irekitzen dituela erakutsiko da, ez dela egoten lanpostu zehatz batekin lotuta. Etengabeko formakuntza eta berrikuntza azpimarratuko da.\nIkertzaileak ez ditu galdera guztien erantzunak zuzenean emango, baizik eta galderei nola erantzuna bilatzen dion erakutsiko die gazteei.\nGazteei arazoa ondo zehaztearen garrantzia eta proiektu egingarria izatearen garrantzia azpimarratuko die. Ikertzaileak bere proiektuen adibideak ipiniko ditu (epeak, baliabideak…).\nBi edo hiru orduko harremana aurreikusten ditugu, eta, hortik aurrera, gazteen eta ikertzailearen arteko harremana irakasle eta ikertzaileak adostutakoaren arabera geratuko da (ikertzaileei ez zaie tutoritza-lan jarraiturik eskatzen).


ziberseguridad 2019 - Prentsa oharrak - Bilboko Ingeniaritza Eskola - UPV/EHU\nInprimatu ziberseguridad 2019\n2019 09 27 - BILBOKO INGENIARITZA ESKOLAK ZIBERSEGURTASUNEAN ESPEZIALIZATUTAKO PRESTAKUNTZAREN ALDEKO APUSTUA EGIN DU, TITULU PROPIOAREKIN\nLehenengo argitaratze data: 2019/09/27\n•\tGaur arratsaldean aurkeztuko da, puntako Ikerlan, Sarenet, Tecnalia, Euskaltel, eta S21Sec/Nextel enpresen eta teknologia zentroen eta Eskolako irakasleen parte hartzea izango duen Graduosteko Ikastaroa\n•\tInformazioaren babesa behar kritikoa da, eta gero eta eskari handiagoa du ingeniaritzan eta kontsultoretzan, 4.0 industrian, bankan, telekomunikazioetan eta administrazio publikoetan\n•\tDatorren urtean Master bilakatuko den ikastaro berriaren inaugurazio ekitaldian Javier Diéguez Basque Cybersecurity Centreko zuzendariak hartu du parte\nBilbo, 2019ko irailak 27. Zibersegurtasuna funtsezko elementu bilakatu da jadanik bizitzako arlo guztietan, birusek, asmo txarrez egindako programek, hackerrek, espioiek… eragiten duten mehatxua kontuan izanda. Hori dela eta, beharrezko prestakuntza eta gaitasunak dituzten profesionalen gero eta eskari handiagoa dago. Bilboko Ingeniaritza Eskolak, arazoaren dimentsioarekin jabetuta, aurrerapausoa eman du, eta ‘Unibertsitate Espezializazioa: Interneterako eta 4.0 Industriarako Zibersegurtasuna’ titulu propio berria jarri du martxan, kalitatezko prestakuntza emateko xedez. Aurkezpena gaur egin da Eskolako Graduen Aretoan, eta Javier Diéguez Basque Cybersecurity Centreko zuzendariak eta ekimenean parte hartzen duten enpresetako eta ikerketa zentroetako ordezkariek hartu dute parte.\nTitulazio berria, sektorean Euskadi mailan lider diren Euskaltel, S21sec-Nextel, Sarenet, Ikerlan edo Tecnalia enpresetako eta teknologia zentroetako profesionalek eta zibersegurtasunean eta komunikazioetan esperientzia luzea duten Eskolako irakasleek emango dute. Helburua zibersegurtasun arloko kalitatezko prestakuntza eskaintzea da, IT (internet) zein OT (4.0 industria) inguruneetarako.\nIkastaroa, ikasleen enplegagarritasun aukera handia kontuan izanda ere planteatu da. Horrela, 4.0 industriaren ezarpena, berehalako irteera profesional handiena duenetako bat da. Baina informatikaren eta aktibo digitalen babesa behar kritikoa da mota guztietako enpresentzat eta erakundeentzat. Azpimarratzekoa da kontsultoretzan eta ingeniaritzetan, industriako enpresetan, telekomunikazio arloko operadoreetan eta enpresetan, bankan eta finantza zerbitzuetan, administrazio publikoetan edo ikerketa zentroetan dagoen eskaria.\nTitulazio berriak egitura modularra du. Laneko jarduerarekin bateragarria izango den ordutegian emango da (ostiraletan eta larunbatetan) eta bi fasetan egingo da. Lehenengoa 2019/20 ikasturte honetan, bakoitza bere aldetik egin daitezkeen bi titulu osagarri biltzen dituen 30 kredituko Ikastaroa martxan jarriz. Biak egiten dituenak 4.0 Zibersegurtasuneko Unibertsitateko Espezialista titulua lortuko du.\nHurrengo ikasturterako, 4.0 Zibersegurtasun Masterra lortzeko aukera emango duen bigarren ikastaroa ematea aurreikusten da. Horretan, komunikazio modulu bat (18 kreditu) eta Master amaierako Lan bat (12 kreditu) jasoko dira, enpresetan egingo diren praktikez gain.\nPRENTSA BULEGOA: VILLAMANDOS COMUNICACIÓN, S.L.\nEscuela de Ingeniería de Bilbao: Itziar Villamandos –\nJaitsi fitxategia(jpeg, 1.17Mb)


Paper-fabrikan aritu ziren emakumeak, Museoen Eguneko protagonistak - Goierriko Hitza : Goierriko Hitza\nPaper-fabrikan aritu ziren emakumeak, Museoen Eguneko protagonistak\nTxillida Lantoki Museoaren ateak irekiko dituzte etzi Legazpin. Juan Mari Burgera eskultorearen estudioa eta Ricardo Mediavillaren tailerra bisitatu ahalko dira 11:00etatik aurreraEtzi, igandea, Museoen Nazioarteko Eguna da eta Legazpin Txillida Lantok...\nTxillida Lantoki Museoaren ateak irekiko dituzte etzi Legazpin. Juan Mari Burgera eskultorearen estudioa eta Ricardo Mediavillaren tailerra bisitatu ahalko dira 11:00etatik aurrera\nEtzi, igandea, Museoen Nazioarteko Eguna da eta Legazpin Txillida Lantoki Museoaren ateak irekiko dituzte. Paper-lantegia izandakoan lan egin zuten emakumezkoei ahotsa eman, eta haien lanari aitortza egingo diete. Antolatu duten egitarauak beste berezitasun bat dauka. Hain zuzen, orain bi urte bezala, aurtengoan ere legazpiarrek Juan Mari Burguera eskultorearen estudioa bisitatu ahalko dute, baita Ricardo Mediavilla errementariaren tailerra ere. Burguerak atzo Txillida Lantokian egin zuten aurkezpenean esan zuenez, «hau bizirik dagoen museoa dela erakutsiko dugu».\nMuseoaren ateak 11:00etan irekiko dituzte. Koldobike Olabide alkateak legazpiar guztiak gonbidatu zituen: «Aurten emakumeen lanari egingo zaion aitortza oraindik eta motibagarriagoa egiten du etziko bisita».\nLenbur fundazioko kide Olatz Condek emakumeen lanaren aitortzaren zergatia azaldu zuen: «Gure industriaren historia beti kontatu dugu ikuspuntu batetik eta orain emakumeen ahotsetik kontatzera gatoz».\nEtzi bertan izango dira paper-lantegian lan egin zuten hainbat emakume. Haien lan-baldintzen eta bizipenen gaineko hainbat pasarte kontatu zituen atzokoan Condek: «36ko gerran lantegia militarizatuta egon zen eta gizonezkoak frontera joan zirenez emakumezkoak aritu ziren lanean». Paper-lantegia izanda ere, bestelako produktuak ekoitzi zituzten: berokietarako feltroa, takotegi gunean eskopetetarako takoak, moketak… «Franco gailendu zenean, emakume haietako asko etxera bueltatu behar izan ziren etxetik kanpoko lana ez baitzegoen ongi ikusita», erantsi du Condek.\nGerora lanera itzuli ziren emakumezkoek ez zuten erraz izan: «Gizonezkoen esparru batean aritu ziren lanean eta askok mehatxu gisa ikusten zituzten, euren tokia egiteko borrokatu behar izan ziren», azaldu du Lenburreko kideak.\nAte irekien egunean Ricardo Mediavilla errementariaren txokoan forjaketa-prozesuaren nondik norakoa ikusi ahalko da. Mediavillaren hitzetan, «errementari-ofizioa galdu egin da toki gehienetan, baina Legazpin eutsi diogu». Mediavillak pieza bat egiteko prozesua erakutsiko du.\nJuan Mari Burguerak, bere aldetik, «museoan bertan egiten diren gauzak erakutsiko» dituztela eta bertatik bertara ikustea «inportantea» dela esan zuen. «Lantegi honetan produktua hasi eta buka egiten den guneak daude». Burguerak han bertan sortutako obra erakutsiko du.\nEtziko bisitan paper-lantegian zeuden makinak ikusteko aukera izango dute legazpiarrek. Bisita doakoa izango da.


2020 Aries Horoskopoa - Aries\n2020 Aries Horoskopoa\n2020 urterako Aries Horoskopoa x\nIzpiritua:Adierazi, Hasi, Materializatu, Ibili.\nBisitatzeko lekuak:Botswana, Suitza, Indonesia.\nIkasi beharreko gauzak:Jostea, Kickboxing-a, Espeleologia.\nAriesen ordezkarien energia handia izango da 2020 hasieran, eta gorabehera guztiekin, arazo praktiko ugari konpondu litezkeen urtea da. Ezinezkoa izango da orain arte landu ez dituzun iraganeko zenbait itzal eta trauma gainditzea, baina plano emozionaleko estresak lehenik eta behin itsatsi zaituzten gaietatik ateratzeko helburua du. Urteko lehen seihilekoan istorio kolektibo ugari, topaketa sozialak eta barruan duzun informazioa partekatzeko modu berriak izango dira. Orain arte ikasitakoa gauzatu eta Lurrera jaitsi behar den garaia da. Zure borroken esanahia noizean behin itzalpean bihur daitekeen arren, zure burua lur jartzeko modua aurkituko duzu, batez ere zure gorputzarekin modu osasuntsuan erlazionatuz.\nUdaberria baino lehen, zure ikuspegia erakusteko behar duzun guztia bilduko duzu eta kutxatik kanpo pentsatzen hasiko zara nekatzen zaituzten egoera estatikoei irtenbide egokia bilatzeko. Martxoa une zirraragarria izango da, epe luzera askatasun pertsonalaren zentzua ematen duten aldaketa, aldaketa eta eraldaketa sakonak ahalbidetuz. Presioa asko jasan dezakeen arren, aurre egiteko prest zaude eta emozio maitagarrietan oinarritzen zara zure azken ebazpen gisa. Urteko lehen zatian abentura ugari igaro ondoren, udazkenak lasaitasunerako eta gogoetarako unea ekarriko du. Amaitu gabeko barne prozesuak metabolizatu behar dira eta Unibertsoak atsedenerako behar adina denbora hartzeko baimena emango dizu.\nMartxoaren amaiera oso une estresagarria da, askatasun pertsonalarekin ustekabeko hormekin topo egin dezakezun edo besteek argi egokian ikus ez dezaten. Momentu ona da zure erantzukizuna ez diren arazoetatik bereizteko eta kanpoko mundurantz ezarri beharreko muga osasuntsuez pentsatzeko. Plangintza zainduak lagunduko du, eta oinarri sendoak aurrera eramango zaitu, nahiz eta zure ingurune osoa itsatsita egon. Oraindik ere, erronkarik handiena Marterekin atzeranzko mugimenduan murgiltzen zarenean dator irailaren hasieran. Kanpoko mugimendua eta zure ohiko ikuspegi proaktiboa berriro etorriko lirateke aurpegia zaplazteko, eta zure bihotzarekin beharrezko samurtasuna gogoratuko zaizu. Gertatzen dena gertatzen da, itzuli Norberarengana, kanpoko edozein zirkunstantziatan edo beste edozein pertsonaren jarrera, sinesmen edo iritzian oinarritu aurretik.\nInteresgarria da, 2020an lortutako sari handiena Zu zara. Aurten Marteko energiak, senak eta muga pertsonalak arreta berezia jartzen du eta zure energia nola erabiltzen den irakatsiko dizu ikuspegi gehiegi pentsatu edo dilema handirik gabe ikuspegi bat adierazteko. Normalean gogorra zaren bitartean, orekak sortzeko aukera du. Begiak askoz ere altuagoak diren helburuetara jotzeko hartu behar duzun norabideaz jabetzen zara, arrakasta izan arte eusteko motibatuta zaudetenekin.\nNorberaren adierazpena urteko gai garrantzitsuenetako bat izanik, ahozko hitzek arazo nabarmenak sor ditzakete eztarrian, ahots kordetan eta lepoan. Jarrai malgua, ariketa fisikoa egin, luzatu eta mugitu, burua behar duzun moduan eutsi ahal izateko. Erreparatu zure ikusmenari, arreta egoera emozionaletik eta egoera ideiatik aparte aukeratutako norabide emozionaletara bideratuta. Haurren beharrak asetu behar dira zure osasuna sendo mantendu nahi baduzu.\nBadago 2020rako beharrezkoa den espazioa eta bakardadea gogorarazten dizun zerbait. Horrek ez du beste pertsona batzuengandik bereizteko xedea, muga sendo eta osasuntsuak sortzen lagunduko dizun baizik. Zentzurik gabe asko egin eta konpromisoa hartu dezakezun arren, beharrik ez dagoela ikusiko duzu. Otsailak erronka bitxiak ekartzen dizkizu erlazionatzeko munduari, zure sistema, familia eta zure maitasun bizitzatik baztertuta edo urrunduta sentitzen zarenean. Pentsa ezazu garai hau ikuspuntua aldatzeko eta egoera guztia egoera berri eta egiazko batetik ikusteko aukera ona dela.\nEgin bakarkako jardueretan eta eman denbora pixka bat bakarrik deituta sentitzen bazara, konturatuta ez zarela xantaia emozionalean amore eman behar eta ez duzula inoiz kendutakoa zor. Ulertzen diruditen gauzek hustuta zaitezke, nahiz eta zure energia jasan ez duten gaietara isurtzen den. Sortu nahikoa distantzia hurbil egoteko sarrera toxikorik eta konpontzen zailak diren egoera bitxirik gabe.\nOrain, Jupiter zure hamargarren etxean eta Capricornioren ikurra izanda, aurtengo zatirik handiena proiektu produktiboetarako gordetzen da, agian nahi zenukeena baino apur bat txikiagoa, baina asebetetzailea. Zure eguneroko errutinan zure ezagutzak profesionalki zabaltzeko, ikasteko eta gauzatzeko nahiarekin eta aukerarekin, dena bere lekuan kokatu beharko litzateke arreta topatu eta pozten zaituen benetako barne deiari jarraituz. Sormen lana sarituko da, nahiz eta berehala aitortzen ez den.\nArrainak Aries Kaprikornioa Pribatutasun Politika Taurus\nleo gizon eta libra emakumearen bateragarritasuna\ngemini eta pisces bateragarriak dira


Migel Antonio Zumalakarregi - Wikipedia, entziklopedia askea.\nMigel Antonio Zumalakarregi\nMigel Antonio Zumalakarregi Imaz (Idiazabal, Gipuzkoa, 1773ko otsailaren 21a - Madril, Espainia, 1846ko maiatzaren 1a) politikaria izan zen, Tomas Zumalakarregiren anaia. Zuzenbideko ikasketak egin zituen. Fernando VII.a Espainiakoaren bi aldi absolutistetan ez zuen politikan esku hartu; bai, ordea, hirurteko liberalaren aldian (1820-1823). Erregea hil zenean, liberalismoaren alde egin zuen eta, 1836an, Espainiako Gorteetako kide izan zen. 1842an Espainiako Justiziako ministro izendatu zuten. Lehenengo Karlistaldian, gobernu liberalaren aginduz, bere anaia Tomasek guda utz zezan saiatu zen, baina Migel Antonioren ahaleginak hutsalak izan ziren.\nIdiazabal, 1773ko otsailaren 21a\nMadril, 1846ko maiatzaren 1a (73 urte)


Arrantzaleak ez dira fio itsasoko haize errotekin | Ekonomia | Berria\nItsas eolikoaren aukera. Arazoak\nBretainiako hainbat arrantzalek sorgailu eolikoen oinarriak jartzen dituen itsasontzia inguratu zuten maiatzean. BERRIA Tamaina handiagoan ikusi\n2021eko abenduak 5 - BIlbo\nItsas zabaleko haize errotak energia berriztagarrien paradigma gisa saldu dituzte energia konpainia handiek. Ingurumenari inolako kalterik egiten ez diotela zabaldu dute, baina arrantzaleak ez dira iritzi bereko, eta hasiak dira parkeen aurka mobilizatzen. Euskal arrantzaleek, Bizkaiko golkoko besteekin batera, salatu dute egitasmo eolikoak ez direla bateragarriak beren jardunarekin, besteak beste kostaldeko plataforma kontinentala —sakonera txikiko itsaso eremua— oso estua delako. Europako Batzordea ere haien alde agertu da, eta egitasmo eoliko bakoitzaren aurretik inpaktu azterketa zorrotzak egin behar direla agindu du.\nEuskal arrantzaleak arduratuta daude parke eolikoekin, momentuz, baina, urruneko gauza dirudi. Galizian bi eraikitzeko asmoa du Iberdrolak, Ortegal lurmuturretik hamabi kilometrora, baina oraindik aurrekontsulta fasean daude. Egoera ezberdina da Bretainian, Iberdrolak 62 haize errota finko jartzeko egitasmoa hasia baitu, Sant-Brieg hiriko kostaldetik hamasei kilometrora. Parkeak 75 kilometro koadro beteko ditu. Iazko abenduan, Europako auzitegiek ez zituzten onartu arrantzaleen helegiteak, eta oniritzia eman zion egitasmoari.\nArrantzaleek, baina, beren etorkizuna arriskuan ikusten dute, besteak beste «isuri kutsakorrak» egozten baitizkiete lanak hasi dituen konpainiari. Haien kalkuluen arabera, errotek arrantzaren %30 uxatu dezake, eta hitzemandako kalte ordainak 2023. urtean amaituko dira, eraikuntza prozesuarekin batera.\nHorregatik, hitzetatik ekintzetara pasatu dira, eta maiatzean 70 arrantzontzik haize errotei eusten dieten ziri erraldoiak lurperatzen dituen itsasontzia inguratu zuten. 500 metro baino gutxiagora gerturatzeko debekua ez errespetatzeagatik, gelditzera behartu zuten. Lanak geldirik daude, baina martxoaren 1ean hasiko dira berriz, eta liskarrak espero dira.\nBretainiako kexen oihartzuna Bizkaiko golkora iritsi da. Horregatik, kostaldeko kofradia guztiek idazki bat igorri diote Espainiako Gobernuari. Diotenez, haize errotak arrantza tokietan jarri nahi dituzte, eta horrek kalte egiten dio ekosistemaren arrain aberastasunari. Beste bi arrazoi eman dituzte: kutsadura akustikoa eta olatuetan izango duten eragina.\nArrantzaleek aliatu bat aurkitu dute Europako Legebiltzarrean, itsasoko haize erroten inguruko txostenean espresuki eskatzen duelako «tokian tokiko arrantzarako leku historiko tradizionalak» energia berriztagarrietatik kanpo gelditzea. Bizkaiko golkoa arrantza lekuz josita dago, eta, toki batzuetan plataforma kontinentalak hamar kilometro baino gutxiago dituela kontuan hartuta, ez dago tokirik errotentzat.\nArrantzaleek, baina, badakite aurkari ahaltsuak dituztela, eta «presio taldeen» lana salatu dute. Haien aburuz, erakunde publikoek inposizioaren bidetik jo dute, «itsasoa industrializatzeko», eta garbi dute zein den asmoa: «Gizartearen kaltetan ari dira, eta energia enpresen mesedetan, zeinak erakutsi duten interes orokorretik oso urrun daudela».


Patata minak txorizoarekin | Sukaldeko Errezetak\nPatata Txorizo Minak\nMaria vazquez | 06/06/2021 10:00 | Gisatuak eta Zopak Errezetak\nAzken egunetan euria egin duela eta iparraldean hoztu dela aprobetxatuz, oso errezeta sinplea proposatzen dizuet, urteko hilabete hotzenetan jo ohi duguna: patata minak txorizoarekin. Gisatuen maitale gisa, ezin dut hau proposatzeari utzi, etxean prestatzen dugun errazena.\nPatatak, txorizoa eta beste gauza gutxi erregosi honetan. Horrek ez du esan nahi ezin duzula beste osagairik sartu, osatuagoa izan dadin. Batzuk moztutako oilaskoa, tofua edo tenpea primeran sartuko lirateke ekuazioan. Eta laguntzaile gisa, a bezalakorik ez entsalada berdea.\n40 minutu, ez duzu gehiago beharko eltzekari hau prest edukitzeko. Nire aholkua da behin horretara iritsita, janaria konpondu nahikoa izatea bi egunetan. Gisatu honekin ezin izango duzuna egin izoztea da eta beste batzuetan hitz egin dugun moduan patatak ez dio prozesu horri ondo erantzuten.\nSukaldaritza denbora: 35 m\n2-4 koilarakada oliba olio birjina estra\n1 tipula zuri handi\n½ piper gorria\n12 txorizo minak xerra\n½ koilaratxo piperrauts beroa (edo gozoa)\n1 koilaratxo txorizo piper haragi\nTipula eta piperrak txikitu eta frijitu kazola batean olio koilarakada batzuekin 10 minutuz.\ngero, gehitu txorizoa, patatak zuritu eta klik egin eta ondu. Salteatu pare bat minutuz irabiatzeari utzi gabe txorizoak bere gantzaren zati bat askatu arte.\nJarraian, piperrautsa, piper txorizo haragia eta barazki saldarekin estaltzen dugu.\nKazola estaltzen dugu eta Egosi guztia 15-20 minutuz edo patatak samurrak izan arte.\nPatata minak eta beroak txorizoarekin gozatu ditugu.\nArtikuluaren bide osoa: Hasiera » Platerak » Gisatuak eta Zopak Errezetak » Patata Txorizo Minak\nTxorizoak ardo zurian


Urruñako itsasgizon, arrantzale eta kortsarioak\nUrruñako itsasgizon, arrantzale eta kortsarioak –\nItsasoa izan da beti ama euskaldunentzat, ama-lurraren antzera, eta itsasoa, behin eta berriz, zeharkatuz, itsasotik bizitzen, itsasgintzan… bizi izan dira beti gure itsasturiak edo itsasgizonak, modu batez edo besteaz, izan marinel zein baleazale, pirata zein kortsario… baina beti itsasoari loturik, itsasoa bizibidetzat harturik. Gainera, denetarik egiten bazekiten, hau da, arrantzale, pirata, soldadu, kortsario… Euskal piratak aipatzen dituen lehen idatzia 1304koa da. XV. mendean, Ingalaterrako erregeek hainbat erasoaldi antolatu zituzten euskal pirata eta kortsarioen kontra. Dena den, Euskal Herriko pirata eta kortsarioen urrezko aroa XVI. eta XVII. mendeetan izan zen. Orain, jarraian, modu kronologikoan antolaturik, Urruñak eman dituen itsasgizon zenbait zerrendatuko ditut, gure gogora ekarriz. Badakigu ainitz gehiago izan zirela horrelakoetan ibili ziren euskal itsasgizonak, baina zerrenda hau adibide gisa aurkezten dizuet.\nErran behar dut, zerrenda hau egin dudala 1989an Ekaina argitaletxeak plazaratu zuen Urrugne izeneko liburu lodi eta aberatsa erabiliz, zehazkiago erraiteko, Alfred Lassus-ek idatzi “Corsaires eta capitanes de navire” artikulu mamitsutik datuak hartuz. Artikulua frantsesez idatzita dago, eta nik bertan azaltzen diren pertsonaien izen-deiturak eta etxe-izenak euskaraz jarri ditut, gaurko euskal grafia errespetatuz. Lan ikaragarri handia eta ederra egin zuen Alfred Lassus jaunak artikulu hau idaztean. Berari nire esker ona.\nAgerre, Joanis – 1787an Ternuan ibilia, ontziko bigarren kapitain gisa.\nAlbarado, Joanis – 1791n sortua. Itsas ofiziala. Ontzi kapitaina. Kortsario moduan ibilia.\nAlbarado, Petri – Errondenia etxekoa. Ontzi kapitain ospetsua. Aitzinekoaren anaia.\nAntsoborlo, Joanis – Zubernoako Antsoborlo etxeko semea. Lema-gizona. 1778an Ameriketara itsasoratua.\nAntsoborlo, Martin – Aurrekoaren anaia. Marinela . 1778an Ameriketara itsasoratua.\nAprendiztegi, Joanis – 1714an ezkondua. Balearen arrantzan ibilia.\nArgaiñaratz, Joanis – 1668an sortua, Frantsesbaita etxean. Itsasturia.\nArgaiñaratz, Martin – Frantsesbaita etxean sortua. 1770 inguruan sortua. Itsasturia eta kortsario moduan ibilia.\nArgainaratz, Miketto – Joanisen anaia. 1682an Frantsesbaitan sortua. Itsas ofiziala, ontzi kapitaina, Ternuan arrantzan ibilia.\nArraintz, Joanis Xume – 1708an Antsoenea etxean sortua. Kortsario moduan ibilia.\nArraintz, Ixtebe – 1742an Antsoenean sortua. San Pierre eta Mikeluneko uretan, bakalau arrantzan ibilia.\nArraintz, Joanis – Ixteberen anaia. 1745ean sortua, Antsoenea etxean. Ontzi kapitaina. Bere itsasontzia hondoratu zen 1776an Ternuako itsasoetan, eta tripulazio osoa hil zen. Kapitainaz gain, beste 5 itsasturi urruñar zendu ziren aipatu naufragioan.\nArrupe, Joanis – 1685ean itsas kapitaina zen eta Ternua aldean zebilen balearen arrantzan.\nArrupe, Mattieu – 1727 inguruan sortua. Kortsario moduan ibilia.\nArrupe, Migel – Itsasturia. 1717an zendu zen.\nAskubia, Domingo – 1702an sortua. Itsas kapitaina. Kortsario moduan ibilia.\nAzarete, Petri – Ziburutarra sortzez. 1672an Urruñako Berroeta etxeko Estonta Arrupe alaba premuarekin ezkondua. Ontzi kapitaina, Ternuan ibilia.\nBarrandegi, Martin – 1721ean sortua. Ternuan eta kortsario moduan ibilia.\nBarrandegi, Pettan – 1733an sortua. Kortsario moduan ibilia.\nBarrandegi, Ixtebe – 1755ean sortua. Kortsario moduan ibilia.\nBereau, Gregoire – 1709an sortua. Antsoborloko jauna. Itsasturia.\nBerges, Marsans – 1680an sortu zen, Oleta auzoko Grazinenea etxean. Ternuan ibili zen balearen arrantzan eta baita kortsario moduan ere.\nBerrada, Joanis – Paskoalbaitakoa. 1710ean ezkondua. Itsas ofiziala.\nBerrada, Petri, lehena – 1712an sortua. Joanisen semea. Ontzi kapitaina.\nBerrada, Petri, bigarrena – Aurrekoaren anaia. 1715ean sortua. Ontzi kapitaina.\nBerrada, Joanixona – 1720an Urruñako itsas-ofiziala izana eta 1726an pilotoa.\nBerrada Pantxoa – Ziburun 1742an sortua, baina 1772an Jatsubaitako Maria Urruti alaba premuarekin ezkondua. Kortsario moduan ibilia.\nBordagibel, Joanis – 1717an sortua. Kortsario moduan ibilia.\nBreton, Antton – Ontzi kapitaina.\nBruxon, Gillen – Itsas ofiziala. Ternua aldean ibilia.\nDemas, Andde – Itsas ofiziala Zokoan bizi zena.\nDenis, Joanis – 1724an sortua. Kortsario moduan ibilia. Lau anaia ziren eta lauak itsasturiak.\nDufau, Domingo – Ganamehatze etxean sortua. 1788an bigarren kapitain gisa ibili zen.\nDufau, Mixel – Domingoren semettoa. Orkatzbaita etxean sortua.\nElizalde, Migel – Manthobaitako jauna. 1772an itsas ofiziala zen.\nErrekart, Esteban – Barbararenea etxean sortua. 1772an ezkondu zen. Kortsario moduan ibilia.\nEstebetxo, Mixel – 1734an sortua. Itsaturia, kortsario moduan ibilia.\nEtxail, Joanis – 1745ean Hendaian sortua. Itsas ofiziala. Kortsario moduan ibili zen Joanis Zuhigaraitxipiren seme baten aginduetara.\nEtxail, Xan – Hendaian sortua, Gantatobaita etxean. 1746an Urruñako Domintxbaita etxeko Gana Etxeberrirekin ezkondua, eta orduz geroztik etxe horretan bizi izan zen. Itsasturia.\nEtxail, Martin – 1745ean Larruleta etxean sortua. Ontzi kapitaina, Ternuan arrantza egiten ibili zena.\nEtxebarne, Petri – 1746an sortua. Itsasturia, kortsario moduan ibilia.\nEtxeberri, Andde – 1712an sortua. Peroxenia etxean bizi zen. Itsas ofiziala eta goleta kapitaina izan zen.\nEtxeberri, Pettan – 1716an Hendaian sortua, 1744an Urruñako Xarraeneko Margaita Azarete alaba primarekin ezkondua. Itsasturia eta ontzi kapitaina.\nEtxeberri, Joanes – 1647an sortua. Itsasturia. Piratek preso hartu eta esklabo izan zen Barbarian. Maira Etxeberri arrebak eta Marsans Kamieta koinatuak 336 libera pagatu\nzuten askatu ahal izateko.\nEtxeberri, Joanis – Ibiñarri etxean bizi zen. 1692an ezkondu zen. Ternuan ibili zen balearen arrantzan eta baita kortsario moduan ere.\nEtxeberri, Joakin – 1762an kortsario moduan zebilen.\nEtxeberri, Joanis pilotoa – Sokorenborda etxean sortua. 1682an ezkondu zen. Itsasturia eta pilotoa izan zen.\nEtxeberri, Xan – 1789an ontzi kapitaina zen eta Ternua aldean, arrantzan, zebilen.\nEtxeberri, Laurendi – Donibandarra zen sortzez. 1792an Aña Mari Haltzuetekin ezkondu zen eta orduz geroztik Zokoan bizi izan zen. Ontzi kapitaina. Santoñan hil zen eztanda baten ondorioz.\nEtxeberri, Petri – Arragorriko jauna zen eta Gana Larruletarekin ezkondu zen. 1749an ontzi pilotoa zebilen, Ternuako itsasoetan arrantza egiten.\nEtxegarai, Joanis – 1749an Zubernoa aldeko Maxelabaita etxean sortua. Pilotoa eta ontzi kapitaina.\nEtxegarai, Martin – Joanisen anaia. 1761ean Maxelabaitan sortua. Anaiarekin batera, eta bigarren kapitain gisa, Saint Pierre eta Mikeluneko urtean ibili zen bakalau arrantzan.\nEtxegarai, Petri – 1787an ontzi kapitaina zen eta Ternuan zebilen arrantzan.\nEtxeto, Martin – 1716an sortua. Itsasturia.\nFagadi, Martin – 1716an sortu zen Agerria etxean. Ternuan ibili zen balearen arrantzan. Kortsario moduan zebilela preso hartu zuten Jamaika aldean eta bertan hil zen.\nGanderats, Domingo – Dolare etxean sortua. 1782an itsasontzi bateko kontramaisua zen.\nGeldi, Joanis – Bi anaia ziren izen berarekin. Geldirenea etxekoak. Lehena 1745ean ezkondu zen eta bigarrena 1767an. Ontzi kapitainak izan ziren biak. Itsasturia\nHaitze, Pettan – 1734an sortua. Ternuan arrantzan ibilia eta baita kortsario moduan ere. Saint Pierre eta Mikelunetik Euskal Herrira itzultzen ari zelarik, 1784ko urtarrilaren 18an, ekaitz batek harrapatu zuen eta goleta hondoratu zuen. Tripulazio osoa, Pettan Haitze barne, zendu zen, bi gizon salbu.\nHaltzuet, Joanis – Azkaindarra sortzez, baina 1706an Maria Etxeberri urruñarrarekin ezkondu zen eta orduz geroztik, Arraiagaraikoborda etxean bizi izan zen. Ontzi kapitaina izan zen.\nHaltzuet, Joanis semea – Joanisen semea. 1716an Arraiagarikobordan sortua. Ontzi kapitaina izan zen.\nHaltzuet, Joanis – Arraiagaraibordako Joanis azkaindarraren semea,1738an aipatu etxean sortua. Ontzi kapitaina izan zen.\nHaltzuet, Sansin – Azkaindarra sortzez, 1731n Montanabaitako Kattin Sabrie urruñarrarekin ezkondua. Ontzi kapitaina, Ternua aldean arrantzan ibili zena. Ingelesek preso hartu eta gatibu izan zuten.\nHaltzuet, Joanis – Sansinen semea. 1733an sortua Montanabaita etxean. Itsasgizona, Zokoa auzoko gazteluko kapitaina izan zen.\nHaltzuet, Xan – 1763an Zokoan sortua, Joanisen semea eta Sansinen semettoa zena. Ontzi kapitaina izan zen.\nHaranburu, Martin – 1718an Ihartze etxean sortua. Itsas ofiziala izan zen, baita kortsario moduan ibili ere.\nHaraneder, Xan Peritz – Ziburutarra sortzez, Ternua aldean, arrantzan eta kortsario moduan ibilita, izugarri aberastu zen eta sos horiekin Urruñan Jolimont izeneo jauregi noblea erosi zuen. Bertan bizi izan orduz geroztik.\nHarburua, Petri – 1850 inguruan sortua. Ontzi kapitaina, Ximunenean bizi zena.\nHarizmendi, Pantxoa – 1748an sortu zen. Ontzi kapitaina, kortsario moduan ibili zena.\nHarizmendi, Joanis – 1708an kortsario moduan zebilen.\nHarizmendi, Martikot – Orkatzabaita etxean sortua. 1700. urtean ezkondu zen. Itsasgizona eta kortsarioa izan zen.\nHarizmendi, Joanis Orkatzabaitakoa – Martikoten semea, 1734an ezkondu zena. Itsas kapitaina izan zen, baita kortsario moduan ibili ere. 1762an Plymouth-eko ospitalean zendu zen, ingelesen gatibu zela.\nHarizmendi, Martikot semea – Martikoten semea eta Joanisen anaia. 1740an ezkondu zen. Kortsario moduan ibili zen.\nHarizmendi, Antton – Martikot bigarrenaren semea. 1789an sortua. Ontzi kapitaina izan zen.\nHarranbillaga, Mixel – Zubernoan sortu zen. 1746ean kortsario moduan zebilen.\nHarriet, Joanes – 1709an Zubernoa auzoan sortua, Gregorioenea etxean. Kortsario moduan ibili zen.\nHiriart, Dabid – 1751n Legarralde etxean sortua. Ontzi kapitaina izan zen.\nHiriart, Ixtebe – 1714an Kafertenia etxean sortua. Kortsario famatua izan zen eta itsasoan zebilela desagertu zen betiko.\nHiriart, Petri – 1716an Bexobaita etxean sortua. Kortsario moduan ibili zen Quebec-eko kostaldeetan, eta bertan zebilela zendu zen.\nHiriart, Petri semea – Petriren semea, itsas ofiziala izan zena. 1757an, hamabi urte zituela, kortsario sartu zen.\nHiribarren, Grazian – Sortzez saratarra, Urruñan bizi zena. Itsas kapitaina. 1842an, ekaitz baten erdian, ontzitik itsasora erori eta ito zen.\nHirigoiti, Joanes – Garatenia etxean sortua. 1749an itsas ofiziala zen.\nIbarburu, Andde – 1716an sortua. Kortsario moduan ibilia.\nIbildotz, Joanis – 1738an sortu zen Larraldia etxean. Itsasturia.\nIbildotz, Xan – Joanisen anaia. Larraldia etxean sortua. 1758an ezkondu zen. Itsas ofiziala, Ternua aldean arrantzan ibili zena.\nIbildotz, Martin – Joanis eta Xanen anaia. Larraldia etxekoa. Ontzi kapitaina, Ternuan ibili zena.\nIbiri, Gabi – 1734an sortua, itsas kapitaina eta kortsario moduan ibili zena.\nIhabe, Domingo – Azkaindarra sortzez, baina 1727an Zokoa auzoko gaztelura ezkondua. Ontzi kapitaina.\nIhabe, Mixel – Domingoren semea. 1729an sortua. Ontzi kapitaina izan zen.\nIhabe, Piarres – Mixelen anaia.1766an Maria Laurruletarekin ezkondu zen. Itsasturia.\nIhursubehere, Adame – 1707an Geldirenea etxean sortua. Itsas ofiziala izan zen.\nIhursubehere, Adame Arlanbaitakoa – 1747an Arlanbaita etxean sortua. Ternuan ibili zen arrantzan.\nIhursubehere, Joanis – 1734an sortua, Geldirenea etxean. Kortsario moduan ibili zen.\nIhursubehere, Xan – 1758an sortua. Kapitaina, Ternuan arrantzatzen ibili zena. Saint Pierre eta Mikelunen zebilela zendu zen.\nIhursubehere, Mixel – Geldirenea etxean sortua. 1743an itsasturi zebilen.\nIhursubehere, Petri – Xanen anaia. 1745ean Geldirenean sortua. Ternuan ibili zen bigarren kapitain gisa.\nIhursubehere, Tomas – 1737an Hiriartia etxean sortua. Itsasturia. Urakan batek hil zuen Saint Pierre eta Mikelunen zebilela.\nIparragerre, Joset – 1738an ontziz abiatu zen eta ez zen gehiago agertu.\nIraburu, Nikolas – 1731n sortua. Kortsario moduan ibili zen.\nIturbide, Martin – 1723an sortu zen Ardillaenia etxean. Kortsario moduan ibili zen.\nIturbide, Petri – 1742an sortua. Kortsario moduan ibili zen.\nKortala, Betiri – Kafartenia etxekoa. 1752an itsas ofiziala zen.\nLafenetre, Xan – 1698an Kafartenia etxean sortua. Itsas kapitaina, Nantes aldera bidai ainitz egin zuena.\nLapitze, Joanis – 1738an Bixitola etxeko alaba prima zen Maria Zigarroarekin ezkondu zen. Itsas ofiziala izan zen.\nLarralde, Pettan – 1729an sortua. Kortsario moduan ibili zen.\nLarralde, Joanis – Ontzi kapitaina zen. 1724an zendu zen.\nLarramendi, Martin – Antsoenea etxean sortua. 1756an kortsario moduan zebilen. Ternuan ere arrantza egiten ibili zen.\nLarregi, Janbattitt – Donibandarra sortzez. 1783an ezkondu zen, bigarren aldiz, Haitzabia etxeko Gana Iturbiderekin. Ontzi kapitaina, Ternua aldean arrantza egiten ibili zena.\nLarregi, Mixel – Janbattitten anaia eta donibandarra sortzez. Urruñako Ibiñarri etxean bizi zen. Ontzi kapitaina zen.\nLarretxe, Ixtebe – Zubernoan sortu zen Bergara etxean. 1694an, ontzi kapitaina zen.\nLarrieu, Pettan – Pilotu eta bigarren kapitaina izan zen. 1764an. Ternua aldean ibili zen arrantza egiten.\nLarroxa, Jakobe – Hendaiarra zen sortzez. Urruñako Ibaiberrin bizi izan zen. Ontzi kapitaina izan zen.\nLarruleta, Betiri – Galbarreta etxean sortua. 1767an kontramaisua zen Ternuan, bakalu arrantzn zebilen ontzi batean.\nLarruleta, Marsans – 1702an sortua. Ontzi kapitaina.\nLartiga, Domingo – 1772an sortua. Kortsario moduan ibili zen.\nLatxaga, Mixel – 1711n kortsario moduan zebilen.\nLekueder, Xan – 1724an sortua, Mallarepebaita izeneko etxean. Ontzi kapitaina, kortsario moduan ere ibili zena.\nLizalde, Xan – Ontzi kapitaina, 1677an Bortusteko Graxiana alabarekin ezkondu zena. Balearen arrantzan ibili zen.\nMariturri, Sanson – Errekartea etxean sortua. 1758an itsas ofiziala zen.\nMora, Joakin – 1727an, Laburrenia etxean sortua. Ternuan bakalu arrantzan ibili zen, eta baita kortsario moduan ere. Hainbat gerlatan parte hartu zuen.\nMora, Manuel – Joakinen semea, 1758an Laburrenian sortua. Ontzi kapitaina, Ternuan ibili zen bakalauaren arrantzan. Martinikako gerlan parte hartu zuen. Ingelesen gatibu zela zendu zen.\nMora, Petri – Joakinen semea eta Manuelen anaia. 1763an Laburrenian sortua. Itsas kapitaina. Ameriketako Estatu Batuen Independentzia Gerlan parte hartu zuen.\nOiartzabal, Xan – Itsas kapitaina zen 1749. urtean. Gaxinarenea etxean sortua.\nOihanbehere, Pettan – Ziburutarra sortzez. Zokoa auzora ezkondu zen, Beherekoetxeko Estonta Haiet-ekin. Ternuan ibili zen arrantza kontuetan.\nOihanbehere, Piarres – Pettanen semea. 1770ean sortua. Kortsario moduan ibili zen.\nOlaberriaga, Xan – 1691n sortu zen Errementenea etxean. Ontzi kapitaina izan zen.\nOlaberriaga, Martikot – Xanen aita. Marinela izan zen.\nOrnaldegi, Xan – 1764an sortu zen, eliza aitzineko Hirigoien etxean. Kontralmirantea izatera iritsi zen.\nOrriotz, Martin – Itsasturia. 1753an zendu zen.\nPassement, Janbattitt – Sortzez hendaiarra, Kamieta etxean bizi zena. 1833an hil zen. Ternuan eta kortsario moduan ibili zen. Ingelesek gatibu hartu zuten.\nPellot, Ixtebe – Hendaiarra sortzez, Maria Larruleta urruñarrarekin ezkondu zen eta orduz geroztik, Zubernoan, Prioretegi edo Priorenea izeneko etxean bizi izan zen. 1770. ure irian sortua. Ontzi kapitaina, pirata eta kortsario moduan ibili zen. Hainbat gerlatan parte hartu zuen. Ainitzen ustez, bera izan zen Lapurdiko azken kortsario handia.\nPellot, Petri – Ixteberen semea. 1820an, hemezortzi urterekin, marinel gisa ibili zen. Habanan hil zen.\nPellot, Xabat – 1695ean Belaxabaita etxean sortua. Gorriabaitako Maria Hiribarren alabarekin ezkondu zen eta orduz geroztik aipatu etxean bizi izan zen. Ternuan ibili zen arrantza egiten eta baita kortsario moduan ere.\nPellot, Joanes – Xabaten semea. 1745ean kortsario moduan zebilen.\nUberroa, Xabat – 1709an sortu zen Xuribaita etxean. Bigarren kapitain gisa ibili zen Luisiana aldean.\nUhalde-Lanbert, Xan – 1763an sortua. Bigarren kapitain gisa ibili zen Ternua aldean.\nUhalde, Joanes – 1736an sortua Xixitenea etxean. Itsas ofiziala izan zen.\nUrruti, Ixtebe – Bordatxo deitua. Hendaian sortu zen eta Antsoborlo etxera ezkondu zen 1707an. Balearen arrantzan eta kortsario moduan ibili zen.\nUrtubia, N – Urtubia jauregian sortua. 1598an ezkondu zen, eta Ré Uhartean zegoela, ingelesek hil zuten erasoaldi batean. Ontzi kapitaina, hainbat gerlatan ibili zena.\nUrtubia, Henri – 1669an Urtubia jauregian sortua. Militarra eta ontzi kapitaina. Hainbat gerlatan ibili zen.\nUrtubia, Antton – 1470ean Urtubia jauregian sortua. Errege fragatetan kapitaina izan zen.\nUrtubia, Andde – 1708an sortu zen Urtubia jauregian. Henriren semea zen. Kontralmirantea izan zen.\nXurito, Pantxoa – 1739an sortua. Beherekoetxean bizi zen. Ontzi kapitaina.\nXurito, Piarres – 1770ean sortua. Zokoa auzoko Erdikoetxehandia etxean bizi zen. Itsasturia.\nZigarroa, Joanis – 1749an sortua. Mikeltxobaitako Kattin Duhart alaba premuarekin ezkondua. Itsasturia eta ontzi kapitaina.\nZigarroa, Joanis – 1786an ontziko bigarren kapitaina. Baliteke aitzinekoaren semea izatea. Graxi Harizmendirekin ezkondua.\nZiogarai, Martin – Tomasenia etxekoa. 1756an sortua. Kortsario moduan ibilia.\nZuhigaraitxipi, Joanes – Kortsario Ttipia deitua. Hendaiarra zen sortzez, baina bere arbasoak Urruñako Zuhigaraitxipi etxekoak ziren, hortik zetorkion bere deitura. Itsas kapitaina eta kortsario famatua izan zen.\nUrruñako itsasgizon, arrantzale eta kortsarioak Urruñako itsasgizon, arrantzale eta kortsarioak Urruñako itsasgizon, arrantzale eta kortsarioak Urruñako itsasgizon, arrantzale eta kortsarioak\narrantzale eta kortsarioak, urruña, Urruñako itsasgizon\nLander Varona eta Alfred Sesma: “Sorpresa izan da haurren tailer batean bikoiztutako filma merkaturatu ahal izatea”


Abendaño Gurasoen Elkartea – Malizhaeza – (Español) WEB de la AMPA de la ikastola Abendaño\nIGE-k LAGUNDU EGITEN DIZU | BEHAR ZAITU | SOSTENGUA DU | HOBETZEN LAGUNTZEN DIGU\nAbendaño ikastolako IGEren web gunearen bidez lan egiten dugu gure seme-alabok heziketa hobea jaso dezaten. Zu bezalako gurasoak gara; zergatik ez zara animatzen parte hartzera? Hala, elkarri lagunduko diogu!\nGuri buruz HARREMANETAN JAR ZAITEZ\nJakin ezazu gure Ikastolako azken berriak\nEGUNA: 2018ko urriaren 14an, astelehena. ORDUA: 17:30etan. (Iraupena, gutxi gorabehera 1:30) LEKUA: Ikastola handiko Irakasle Gelan.\nHemen daukazue Abendatoki proyektoa azken berriak\nHONAKOAK ANTOLATZEN DITUGU\nIGEtik saiatzen gara familiei ahalik eta kostu txikien duten zerbitzuak eskaintzen; hartara, jarduerok lagungarriak izango dira lana eta familia bateragarriak izan daitezen, baita gure seme-alabei giro hezigarri osasuntsu eta aberasgarria eskaintzeko ere.\nGure misioa da askotariko eskolaz kanpoko ekintzak antolatzea: hezigarriak, arrazoizko prezioan eta entretenigarriak.\nFamiliak bailatu daitezke IGEk antolatutako zerbitzu honetaz euren lan ordutegia eskolakoarekin uztargarria ez denenean.\nIkasturte bukaerako jaia, Olentzero, inauteriak… ospakizunak baino gehiago dira.\nUrtero IGEk udaleku irekiak eta jolas txokoak antolatzen ditu. Udalekuak uztailean izan ohi dira eta bi astebetekoak dira.\nIrail guztietan, ikasturtea hastear dagoela, IGEk antolatzen ditu hiru eguneko udaleku labur-laburrak.\nIGEtik argitaratzen da aldizkari bat. Bertan jasotzen da ikasleen gurasoentzako interesgarria den informazioa.\nIGEk zuzendaritza batzordea du; hilero biltzen da eta aho batez hartzen ditu erabaki nagusiak; era berean, batzorde batzuk daude, horien bidez eskolaz kanpoko ekintzak, goizeko ludoteka eta beste jarduera batzuk jartzen dira martxan.\nOOG-a familien parte-hartze ibilgailua da gure Ikastolako antolaketan.\nJangelaren batzordea lan egiten du heziketa-espazioa hobetzea erabiltzaileak Jangelako batekoa.\nEskolak lankidetza akordio bat du oinarri, guraso talde batek sistematikoki prestakuntza jarduerak -batez ere elkarrizketan eta hausnarketa partekatuan oinarritutakoak- antolatzea erabakitzen duelarik.\nGuztiak batera zuen ezaguerarako jasotzen ditugun beste komisio batzuk daude.\nHemen ikusi ahal dituzun argazki batzuen bidez islatu nahi dugu zeren alde egiten dugun lan.\nNortzuok osatzen dugu IGEa?\nAbendaño ikastolako guraso elkarteak Malizhaeza du izena. Izen hori Arabako toponimiako Erdi Aroko barruti batekoa zen.\nIrabazi asmorik gabeko elkartea gara; ikasleen gurasook osatzen dugu eta zentroaren zuzendaritzarekin eta beste organo batzuekin batera —eskola kontseiluarekin, besteak beste— saiatzen gara ikastolak funtzionamendu hobea izan dezala. Hartara, lagundu egiten dugu gure seme-alabek heziketa integrala izan dezaten, eskola-ikuspuntutik zein errespetuan eta elkartasunean oinarritzen diren giza baloreetan hezteko orduan.\nGure izena Malizhaeza da, hau da, Arabako Erdi Aroko barruti baten izena izan zena.\nIGEk defendatzen du euskal hezkuntza sistemaren oinarrizko ardatz egituratzaile izango den eskola publiko euskalduna, kalitatezkoa, inklusiboa, ekitatiboa, demokratikoa, laikoa, berritzailea eta solidarioa.\nHau guzti hau erreala izan dadin, egin IGEren bazkide!\nEz izan zalantzarik eta jarri gurekin harremanetan.\nIzena eta abizenak (derrigorrezkoa)\nZure posta elektronikoa (derrigorrezkoa)\nTelefonoz harremanetan jartzeko ordutegia\nAstelehenetik ostegunera, 09:00etatik 11:30ak arte\nAbendaño Guraso Elkartea\nMexico kalea, z/g\n945 200 744


Sexting-ari buruzko azalpen-bideoa | Azkue Fundazioaren Egunkaria\nEmaize sexologia zentroa 2015eko Euskararen Ginkana lehiaketaren irabazlea izan zen. Ekimen horretan lortutako dirutzarekin lantaldearen asmoa heziketa sexualerako euskarazko ikusentzunezko baliabideak sortzea zen. Lanean hasi eta hemen dugu lehenengoa, Sexting-aren ingurukoa.\n2015ean Kutxa Ekoguneak eta Azkue Fundazioak elkarrekin bideratu genuen Euskararen Ginkana lehiaketaren laugarren edizioa. Lehiaketaren helburuak euskararen inguruan, euskaraz eta euskararekin dibertitzeko proposamena zabaltzea da, hizkuntzarekiko jakinmin eta irrika piztea.\nTaldeka parte hartzen da lehiaketan eta izena ematerakoan, talde bakoitzak adierazi behar du irabaztekotan zein egitasmotan inbetituko lituzke sariko 3.000€ak. Hots, euskararen aldeko ekimen, egitasmo, asmo edo ametsa finantziatzeko erabili behar du irabazleak saria.\nEmaize sexologia zentroa izan zen 2015ean Euskararen Ginkanako irabazlea. Bideratu nahi zuen egitasmoa, heziketa sexualerako euskarazko ikusentzunezko baliabideak sortzea zen.\nAurreko urtean hasi ziren horretan lanean eta hemen dugu emaitza. Emaize 3.0 izena eman diote egitasmoari eta gai ezberdinak landu nahi dituzte arlo honetan.\nLehenengo bideoa sexting delakoa du ardatz.\nBideoak eta materialak gazteei zuzenduta daude eta eurentzat egunerokoak diren baliabide, estilo, formatu eta abar erabiliz eduki eta gai zehatz baten inguruko edukia eskaintzen zaie.\nGaia modu erakargarrian aurkezten zaie, antzeztuta dagoelako, edozein gazteri suerta dakioken adibidea planteatuz. Ondoren, Emaizeko taldeko sexologoak aurkeztutako adibide horren inguruko gogoeta egiten du, gaiarekin lotutako kontzeptuak azaltzen, hausnarketarako galderak planteatzen eta, bukatzeko, gomendio eta aholkuak eskaintzen.\nHemen duzue lehenengo bideoa zuek ere ikusteko! Benetan pena merezi duela eta Emaizek egindako lana eta ekimen honen ideiagatik zoriondu behar ditugula!\nGogoratu Euskararen Etxera datozen ikastetxeetako taldeekin ere horrelako gaiak lantzen ditugula baita ere. Euskararen Interpretazio Zentroa bisitatzen etortzen diren ikasle taldeek, bisita ondoren tailer teknologikoa garatzen dute.\nLantegi hauetan euskara eta teknologiaren erabilpena lotzen duten gaiak lantzen ditugu. Azken bi ikasturtetan komiki digitalen inguruko tailerra burutu dugu eta bertan beraientzat egunerokoak diren teknologiarekin erlazionatutako gai bati buruz edukiak landu eta hausnarketa egiten dugu: segurtasuna sarean, sare sozialetako pribatutasuna, edukien partekatzea, sakelako telefonoetan zaindu beharreko segurtasuna eta sexting-a.\nEmaize euskararen ginkana gazteak hezkuntza sexuala sexologia sexting teknologiaren erabilpena


Eguraldi ona iristen denean, beroa eta argi-orduak familiarekin edo lagunekin aprobetxatzeko aire zabalean jarduera gehiago egin nahi izaten ditugu: barbakoak, afariak terrazan edo piknika landa-eremuan, mendian, hondartzan ala igerilekuan.\nJarduera atsegin horrek erosoa, baina, nagusiki, segurua izan behar du, hau da, erraz hondatzen ez diren elikagaiak eraman beharko dira, tresna eta garraio-bitarteko egokiekin, ustekabeak saihesteko.\nPiknik osasuntsurako elikagairik egokienak\nElikagai guztiak etxetik kanpo jateko ez dira egokiak. Ondoren, ideia osasuntsu eta seguruak eskaintzen dizkizugu:\nEntsaladak: bitaminen, mineralen, uraren eta zuntzaren iturriak dira, barazki freskoekin (uraza, eskarola, ziazerbak, tomatea, azenarioa, luzokerra, piperra…) prestatzen ditugunean. Proteina-iturriren bat erants dezakezu, besteak beste, hegaluzearen lata bat (hobe naturala edo oliba-olioan), gazta-takoak, indioilarra edo egoskari egosiak ala fruitu lehorrak.\nBeste ideia on bat da entsaladaren oinarria patata izatea (basa-entsalada); motel xurgatzen diren karbono hidratoak eta C bitamina eskainiko dizkigu, ezinbestekoa immunitate-sistemarako.\nPasta eta arroza: entsaladaren beste barietate bat izango balitz bezala, hotzak kontsumitzeko aukera aproposak dira eta motel xurgatzen diren karbono hidratoak nahiz B bitaminak (energia lortzeko beharrezkoak) izango ditugu horiekin. Oso garrantzitsua da entsalada ondurik ez eramatea, elikagaien freskotasuna eta egitura hondatzen baititu. Ontzeko osagaiak hobe bereiziak eramatea eta jateko unean eranstea.\nKontserba-latak eta ontziratutako elikagaiak: elikagai hauek seguruak dira eta mokaduak hartzeko erabil ditzakegu. Berberetxoak, olibak, ozpinetako luzokerrak, muskuiluak, gazta-zatiak, zabaltzeko gazta, sardinak, antxoak, etab.\nOgitarteko eta sandwich osasuntsuak: urdaiazpiko serranoa, indioilarra, gazta, urdaiazpiko egosia, begetala (etxeko maionesarik gabe), hegaluzea, ondo mamitutako arrautzopila, oilaskoa plantxan. Hestebete koipetsuen (txorizoa, fueta, saltxitxoia, sobrasada, bacona…) kontsumoa mugatu beharko dugu, koipe saturatu, kolesterol eta gatz erantsiaren iturriak baitira.\nUra: udako hilabeteetan ezin dezakegu hidratazioa bazter, beraz, piknikera betiere ur freskoa eraman beharko da.\nFruta freskoa: zalantzarik gabe, postrerako aukerarik onena. Uda iristen denean garaiko frutak (hala nola marrubiak, gereziak, meloia, angurria, nektarina, mertxika edo mizpirak) agertzen direla aprobetxatu behar dugu. Frutak etxean garbituko ditugu eta gainerako elikagaietatik bereizita eraman ere bai.\nPiknikera eraman behar ez duguna\nZoruan, belarrean edo hondarrean, jaten denez, elikagai batzuk ez dira oso praktikoak:\n- Elikagai likidoak: garraiatzeko zailagoak dira eta, ondorioz, isurtzeko arriskua handiagoa da eta intsektu gehiago erakar ditzakete.\n- Arrautza gordinarekin edo gutxi prestatutakoarekin egindako elikagaiak, gutxi eginak dauden haragiak eta arrainak bezala, giroko tenperaturan bakterioak hazten baitira eta elikadura-intoxikazioa jasateko arrisku handiagoa izango baitugu.\n- Elikagai oso beroak: aprobetxatu eguraldi ona errezeta freskoagoak kontsumitzeko eta utzi neguko klasikoak, besteak beste, eltzekariak, gisatuak eta zopak.\nGuztiaren gainetik, elikadura-segurtasuna\nEskuarki, piknika egitera joaten garenean, jan baino lehen beste jarduera-mota batzuk gauzatzen ditugu, besteak beste, hondartzan edo igerilekuan bainatzea edo txangoz ibiltzea, beraz, ordu horietan janaria hoztua mantendu behar dugu, hotzaren katea puskatzen ez dela bermatzeko.\nPlastikozko poltsak eta izotz-kozkorrak baino hobe hozkailu eramangarriak erabiltzea eta barruan izotz-blokeak sartzea da. Lehenengoak denbora laburrean desegiten dira eta janari guztia bustiko dute. Halaber, hozkailua uzteko tokiari erreparatu beharko diogu; betiere itzalean utziko dugu, tenperatura hobe kontserbatzeko.\nElikagaiak ontzi hermetikoetan eramango ditugu; gainera, gordinak eta prestatuak bereiziko ditugu, poluzio gurutzatua ez gertatzeko.\nHalaber, erabili eta botatzeko ontziak (aluminiozko papera, etab.) kontuan hartuko ditugu, gure janariaz gozatzen ari garen ingurunea ez zikintzeko.\nLaburbilduz… Aprobetxatu uda lagunekin edo familiarekin piknik osasuntsua egiteko, baina beti modu seguruan.


Parisot (Tarn) - Wikipedia, entziklopedia askea.\nPascal NEEL (2014-2020)\n43° 47′ 56″ N, 1° 49′ 55″ E / 43.798888888889°N,1.8319444444444°E / 43.798888888889; 1.8319444444444Koordenatuak: 43° 47′ 56″ N, 1° 49′ 55″ E / 43.798888888889°N,1.8319444444444°E / 43.798888888889; 1.8319444444444\nParisot (Tarn) (Frantzia)\nParisot (Tarn) (Okzitania)\nGiroussens, Loupiac, Montans, Peyrole, Puybegon eta Saint-Gauzens\nParisot (frantsesez eta ofizialki: Parisot) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 727 biztanle zituen.\n2007an Parisot udalerrian erroldatutako biztanleak 727 ziren. Familiak 256 ziren, horien artean 44 pertsona bakarrekoak ziren (28 bakarrik bizi ziren gizonak eta 16 bakarrik bizi ziren emakumeak), 64 seme-alabarik gabeko familiak ziren, 124 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 308 etxebizitza zeuden, 269 familiaren etxebizitza nagusia ziren, 26 bigarren erresidentzia ziren eta 13 hutsik zeuden. 290 etxeak ziren eta 14 apartamentuak ziren. 269 etxebizitza nagusietatik 219 bere jabearen bizilekua ziren, 39 alokairuan okupaturik zeuden eta 11 doan lagata zeuden; 3 etxek gela bat zuten, 7 etxek bi zituzten, 21 etxek hiru zituzten, 54 etxek lau zituzten eta 184 etxek bost zituzten. 221 etxek euren parking plaza propioa zuten azpian. 91 etxetan ibilgailu bat zegoen eta 169 etxetan bat baino gehiago zituzten.\n2007an lan egiteko adina zuten pertsonak 476 ziren, horien artean 371 aktiboak ziren eta 105 inaktiboak ziren. 371 pertsona aktiboetatik 346 lanean zeuden (182 gizon eta 164 emakume) eta 25 langabezian zeuden (11 gizon eta 14 emakume). 105 pertsona inaktiboetatik 37 erretiraturik zeuden, 35 ikasten zeuden eta 33 "bestelako inaktibo" gisa sailkaturik zeuden.\n2009an Parisot udalerrian 313 unitate fiskal zeuden, 878,5 pertsonek osaturik. Pertsona bakoitzeko diru-sarrera fiskalaren mediana urteko 19.083 euro zen.\n2007an zeuden 39 komertzioetatik, 1 erauzte enpresa zen, 2 janari enpresak ziren, 1 bestelako produktu industrialen fabrikazioko enpresa zen, 10 eraikuntza enpresak ziren, 9 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 2 higiezinen enpresak ziren, 6 zerbitzu enpresak ziren, 2 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 1 autoeskola zen, 1 igeltseroa, 1 margolaria, 2 zurginak, 2 iturginak, 2 argiketariak, 1 eraikuntza enpresa eta 2 jatetxeak.\n2009an zeuden 3 establezimendu komertzialetatik, 2 okindegiak eta 1 altzari denda zen.\n2000. urtean Parisot udalerrian 41 nekazaritza-ustiategi zeuden, 1.656 hektarea erabiltzen.\nPuybegon (5,1 km)\nLoupiac (5,3 km)\nPeyrole (6,0 km)\nLisle-sur-Tarn (6,1 km)\nGiroussens (6,2 km)\nSaint-Lieux-lès-Lavaur (6,9 km)\nSaint-Jean-de-Rives (7,8 km)\nSaint-Gauzens (7,9 km)\nWikimedia Commonsen badira fitxategi gehiago, gai hau dutenak: Parisot (Tarn)\nOrriaren azken aldaketa: 6 martxoa 2019, 19:15.


Astelehenik aurrera, Gizarte Zerbitzuek aurrez-aurreko arreta eskainiko dute | Tolosa\nEkainaren 1etik aurrera, Gizarte Zerbitzuen saila herritarrak aurrez-aurre artatzen hasiko da, aurretiazko zita bidez, arreta telematikoa lehenetsiko bada ere posible den kasu guztietan.\nHitzorduak eskatzeko 943 69 74 60 telefono zenbakira edota gizartezerbitzuak@tolosa.eus helbidera idatzi beharko da,\nDatorren astelehenean, ekainak 1, Gizarte Zerbitzuen sailak herritarrak aurrez-aurre artatzeari ekingo dio. Halere, arreta telematikoa lehenetsiko da, hasiera batean, eta saileko profesionalek erabakiko dute esku-hartzea presentziala edota telematikoa izango den.\nGizarte Zerbitzuekin harremanetan jartzeko edota hitzorduak eskatzeko 943 69 74 60 telefono zenbakira deitu beharko da edota gizartezerbitzuak@tolosa.eus helbidera idatzi.\nAte nagusia itxita egongo da eta hitzordua duten herritarrak soilik sartu ahal izango dira eraikinera.\nHerritarrak modu seguruan eta egoerak eskatutako prebentzio neurri guztiekin artatzeko, manparak ezarri dira, distantziak mantentzeko seinaleztapena ere bai eta babeserako materiala ere banatu da langileen artean, hitzordu bakoitzeko lan eremuak desinfektatzeko, besteak beste.\nSarrera-gunean ere gel hidroalkoholikoak jarriko dira, herritarrak bere hitzordura sartu aurretik eskuak garbitzeko. Barrura sartu ahal izateko, norberak bere maskarila jarrita ekarri beharko du eta beharrezkoa izango da baita ere, bi metroko distantzia mantentzea.


Pantxike Elortza, Sakabi trikitilariaren bidelaguna – Baigera\nPantxike Elortza, Sakabi trikitilariaren bidelaguna\nOn urria 8, 2014 urria 8, 2014 By webaigeraIn Kategoriarik gabe,Kultura\nNAIZ, GAUR 8 (2014/09/27)\nEzagutzen diren trikitilari zaharrenak 1862az gero jaiotakoak dira. Faustino Azpiazu, Sakabi 1916an jaio zen Lasturren, Deban, eta 1995ean hil zen. Joxe Mari Urbieta, Egañazpi zestoarrarekin batera gerra ondorengo trikiti bikote famatua osatu zuen. Sakabi eta Egañazpik trikitiaren historiako pasarte asko idatzi zituzten eta Pantxike Elortzak, Sakabiren alargunak, gertutik bizitu zuen historia hori, Gipuzkoan gerra ondorengo loraldiarena bereziki. Azpeitiko bere etxeko sukaldean askotan ikusi izan ditu Elgeta, Maltzeta, Auntxa, Iturbidetarrak…\nAzpeitiko Baigera, zaharren elkartean, arratsaldero mahai bat hartzen du emakume talde batek karta jokoan egiteko. Mahai buruan Pantxike Elortza esertzen da. «Bakoitzak zentimo bana jartzen dugu seiko urrean jokatzeko, eta, hala ere, batzuetan haserretu egiten gara», dio. Abuztuaren 3an 100 urte egin zituen. Ez du inolako osasun arazorik, ez bada zangoetan indar falta. Bastoi batekin dabil. Adin horretara iristearen arazo larriena lagun berriak egin beharra omen da, lehengoak hiltzen doazelako.\nEzagutuko ez nuen bada. Auzo horretakoa zen. Gurea [Faustino] harekin hasi zen ikasten, artean mutikoa zela. Igande goizetan zazpietan mezatara joan eta Madariaga Txikiak bere etxera eramaten zuen soinua jotzera. Bere maisua izan zen, beraz. Handik urte askotara, gureari Aittola Berrin omenaldia egin ziotenean, Madariaga Txikia agertu zen bertan eta hala esan zion: «Lehen nik erakusten nian eta orain, alderantziz, hik erakusten didak niri». Oso umore onekoa zen.\n(Artikulu hau Baigerak laburtua izan da. Osorik irakurri nahi duenak klikatu hemen)\nKarakate Hirukurutzeta. Mendi ibilaldia


Salesforce CEO iragartzen blockchain Produktu planak - blockchain News\nSalesforce da produktu bat lantzen ari oinarritutako blockchain teknologian, hodei informatika enpresako zuzendari nagusia agerian utzi du.\nMarc Benioff, duten enpresa sortu in 1999, esan “Izan dut zer Salesforce en blockchain inguruan estrategia da buruz asko pentsatzen, eta zer Salesforce en cryptocurrencies inguruan estrategia da eta nola erlazionatzen gauza horiek guztiak behar ditugu,” esan zuen.\nEz bitartean próximas Produktu buruzko xehetasunak emateko, Benioff esan espero zuela to “blockchain eta cryptocurrency Salesforce eta gure bezero guztiei irtenbide bat behar” Dreamforce aurretik – hitzaldi bat enpresak egingo San Franciscon ostalari Sept on. 25.\nSalesforce bere hodei informatika bezero harreman kudeaketa software for ezagunenak. egin Konpainiak $10.5 milioi urteko Jan bukatzen ere diru iturri. 31.\nParte Salesforce presidenteak Marc Benioff eta sortzaileetako Parker Harris Fireside txat bat asteazken arratsaldean. Zure galdera Ekarri eta erantzunak lortzeko bertatik bertara salesforce.com sortzaileetako batetik\naurreko Post:Mexikon blockchain oinarritutako lizitazioak sistema bat garatzen ari da\nMaiatza 28, 2018 tan 1:52 ARRATSALDEKO


Klima aldaketari buruzko argazki lehiaketa antolatu du Barakaldok - Deia\nKlima aldaketari buruzko argazki lehiaketa antolatu du Barakaldok\ndeia.eus | barakaldo 17.09.2021 | 16:34\nKlima aldaketaren arazoari aurre egiteko ekimen berri bat jarri du martxan Barakaldoko Udalak. Oraingo honetan, argazki lehiaketa bat egingo da, Ramón Rubial Lorategi Botanikoko Natur Gelak antolatutakoa. 'Garapen Jasangarria eta Ingurumen Naturala arloko zinegotzi Alba Delgadok 'Barakaldo klima aldaketaren aurrean' izeneko lehiaketaren nondik norako guztiak azaldu egin ditu.\nIrailaren 16tik 23ra aurkeztu ahal izango dituzte argazkiak lehiaketan parte hartu nahi dutenek. "Era askotako irudiak aurkeztea dago, ugariak baitira klima aldaketaren inguruan taxutu daitezkeen alderdiak, hala nola, arazoaren deskribapena, haren eragileak edo ondorioak, klima hobetzearen aldeko ekintzak eta abar", esan du Delgadok.\nBi argazki onartuko dira, gehienez, lehiatzaile bakoitzeko, eta JPG formatuan aurkeztu beharko dira, 300 ppp-ko bereizmenaz eta 4-6 bitarteko MBz. Argazkiak anonimoak izan behar dute, eta ezingo dute ur markarik izan, ez eta sinadurarik ez txertatutako bestelako elementurik ere. Fitxategian, egilearen izena eta argazkiaren izenburua agertuko dira.\nPartaideek beren datuak jarriko dituzte izena emateko orrian, eta fitxa eta irudien fitxategiak posta elektronikoz bidaliko dituzte naturgela@barakaldo.eus helbidera. Gaian, `Asteklima-concurso fotográfico' adieraziko da.\nNatur Gelan erakutsiko dira 30 argazki onenak, irailaren 27tik urriaren 1era, `Asteklima-Euskadiko klima eta energiaren astea'-ren jarduera-programaren barruan.\n"Originaltasuna, konposizio-balioa eta komunikazio-balio hartuko dira kontuan", azaldu du Alba Delgadok. Egileak erantsitako zenbakiaz eta izenburuaz erakutsiko dira argazkiak. Erakusketak dirauen bitartean, bisitariek nahien izan duten argazkia bozkatu ahal izango dute.\n2021eko urriaren 4an zenbatuko dira botoak, eta antolatzaileek jakinaraziko diete hiru argazkiren irabazleei emaitza. Hirurek izango dute sari bera, eta Santiago Yaniz argazkilariaren `Parajes inolvidables. Excursiones de foto en el País Vasco y Navarra' liburua izango da.\nMarieneak prest du aurtengo programazioa .\nEspainia: arazo ala datu?.


Gogoetak tantaka: Apartheid politikoaren gezur mediatikoak\nApartheid politikoaren gezur mediatikoak\nIlegalizazioen auzia, atxiloketen edo, polizia operazioen bidez, egunerokotasunera gordintasun osoarekin agertzen zaigunean, komunikabide guztietan lelo nagusi bat (idea fuerza) hedatzen dute, auzia Ezker Abertzalearen esku dago. Bai, estatuak bere esku dituenak eta ez dituenak, Ezker abertzalea instituzioetatik kanpo uzteko ahaleginetan erabili dituenean, orain, Ezker Abertzalearen esku dago hauteskundeetan egotea, eta kanpoan geratzea bere ardura da, alegia, bere esku dituenak eta ez dituenak erabilita ere , Estatuaren nahietara makurtzen ez bada, alperrikako ahaleginak egingo ditu. Ezker abertzalearen ardura, zerrenda "kutxatuak" ez aurkeztea, zerrenda "txuriak" aurkeztea, ETA "infernura" kondenatzea… da. Instituzioetatik Ezker Abertzalea kanporatzeko neurrira ezarritako baldintza hauek ez betetzeak, hauteskunde lehiatik, instituzioetatik, instituzioetako joku politikotik kanpora gelditzea suposatzen du, bazterketa politikoa, apartheid politikoa. Oso argi daukate, ardura Ezker abertzalearena da, eta jadanik, aurkeztu nahi izate hutsagatik D3Mko 8 kide espetxeratu dituzte. Mezua argi dago, Ezker Abertzalea egoeraren arduraduna denez, arduradunak espetxera…\nDenboran atzera egin ezkero eta Ezker Abertzalearen ibilbideari so eginaz, egungo komunikabideetan ibilbide honi buruz aritzerakoan, tertuliazale edo "expertoek" esaten dutena ikus-entzutean, bizi dugun egoera justifikatzeko Ezker Abertzalearen ibilbide politikoaren karikatura patetiko bat egiten dutela ikustea bitxia da. Bitxia, Ezker Abertzaleak Madrilgo Kongresuan aurkezteari, ez omen zaiolako politikoki interesatzen, uko egiten diola diotenean. Ezker Abertzaleak instituzioetan egin duen ibilbidea, oso modu laburrean, nik ezagutzen dudan bezela, azalduko dut. Lehenik, Ezker Abertzaleak Herri Batasuna, Euskal Herritarrok, Batasuna, EHAK, ASB, EAE/ANV, D3M, Askatasuna eta hautesle plataforma guztiak, instituzioetan politika egiteko sortu zituela azpimarratzea oso garrantzitsua iruditzen zait. Borroka politikorako, herri borrokarako, baina batez ere, instituzioetan borrokatzeko. Ezker Abertzalea ez da sistemaren aurkako mugimendu bat, inoiz ez da izan. Ezker Abertzaleak, beti, bere jardunerako legedi Española bete behar izan du, joko arauetara moldatu behar izan da, nahiz eta beti jakin duen legearen zirrikituetaz baliatzen.\nHerri Batasuna, Udaletxeean egon da, Aldundietan, Gasteiz eta Iruñeako Legebiltzarretan, Españako Kongresuan eta Senatuan, eta baita Europar Legebiltzarrean ere. Udaletxe eta Aldundietan presentzia handia bazuen, Gasteizko Legebiltzarra denbora luze batez ez zuen aintzakotzat hartu, nahiz eta HBren azken urteetan egoera hori guztiz aldatu zen. Madrilgo Kongresura, kredentzialak hartzera joaten ziren, oraindik konstituzioari "por imperativo legal" zin egiten oroitzen ditut, edo Jon Idigoras gorbataz erregeari gutun bat ematen. Azkeneko aldiz HB Madrilgo Korteetara aurkeztu zenekoa, ez dut inoiz ahaztuko, ezin dut. HBko diputatu eta senatariak, beraien diputatu agiriak jasotzera Madrila joan ziren, mezu garbi batekin, Madrilgo Korteetan Euskal Herriaren askatasunaren aldeko lan politikoa egiteko asmoa zutela adierazi zuten, Kongresuan eta Senatuan Ezker Abertzalearen presentzia izango zela. Alcala hotelean afaltzen ari zirela, estatu terrorismoaren eragileek tirokatu egin zituzten, ondorioz Josu Muguruza eraila izan zen, Iñaki esnaola berriz, lau balaz, oso larriki zauriturik izan zen.\nEzker Abertzaleak mezu hori, alegia, ez zaituztegu hemen nahi garbi jaso zuen. Ordutik ez da Madrilgo Korteetara gehiagotan aurkeztu. Bere ibilbide politikoan, eraso asko eta gorabehera asko izan baditu ere, HBk legeak, joko arauak betetzen jarraitzen zuen. PP jokuan sartu zenean, Alternatiba Demokratikoa, ETAren bake proposamenaren bideoa, hauteskunde kanpainan zabaltzeagatik, HBren Mahai Nazional osoa espetxeratu zuten. Baina HBk, joko arauen baitan, politika egiten jarraitzen zuen, borrokan, plangintzan, kudeaketan, eta Mahai Nazional berria sortu zen. Ondoren, ilegalizazioen lehen zurrumurruak giroan zirela, HB EH bihurtu zen, Lizarra-Garaziren garaiak ziren. Ondoren, EH, Batasuna prozesuak ordezkatu zuen, Batasunak, Ezker Abertzalearen instituzio politikarako egitura Euskal Herri osora hedatu zelarik. Hemendik aurrera, irailak 11k sortu zuen uhin totalitarioaren bultzadarekin eta Psoe-PPk sinatutako Terrorismoaren Aurkako Itunaren babespean, alderdien legea asmatzen dute. ordurarte erlijiosoki joko arauak halabeharrez bete dituen Ezker abertzalea jokoz kanpo uzteko helburuarekin, joko arauak heuren interesen arabera aldatu dituzte. Alegia, Ezker Abertzaleak bete ezin duen araua asmatzen dute, ditxosozko botere banaketa prestidigitaziozko esperpento bihurtuz. Hemendik aurrera, Ezker Abertzaleak egin dituen ahaleginak ustelak izan dira, 2006ko su etenean ASB alderdia estatuko tresneriak bere sorrera unean zapuztu zuenean ere.\nEta ez du etenik, beraz norbaitek ez badu ulertzen eskubideen ukatze hau agerian uztea zein garrantzitsua den, ulergarri da Ezker Abertzaleari "zerrenda txuriak" aurkezteko eskatzea. Baina, eskubide politikoen zapalkuntza hau, "zerrenda txuriak" aurkezten badira, ez du inork ikusten, eta nork salatuko du? Apartheid bigun horretara mugatuko zen guztia. "Zerrenda kutsatuetan" aurkeztu diren guztien ekarpena eta militantzia aipatu beharrekoak dira, egoera honen gordintasuna agerian uzteagatik espetxeratuak izaten ari direnean. Baina ez dituzte banku bat lapurtzen harrapatu, inor hiltzen, bahitzen edo jipoitzen, politika egiten harrapatu dituzte, legearen joko arauen baldintzapean hauteskunde plataforma bat eratzeagatik. D3Mren alde sinatu dugun guztiak, notaritza edo Udaletxe batean egin dugun bezalaxe, ez diskoteka batean.\nEtiquetas: adierazpen askatasuna, askatasuna, errepresioa, eskubideak, Euskal Herria, faxismoa, hau ez da demokrazia, ilegalizazioa, illuminati, kontrola, Munduko Orden Berria\nIrailak 11 hori: Berriak\nIrailak 11 hori.divx\n"Irailak 11 hori" bideoaren estreinaldia Internete...\nOBAMAREN LEHEN TRUKOA, GUANTANAMO ITXIKO DU: Beste...\nARAZOA ISRAEL DA, EZ HAMAS: Sionistak gizateriaren...


Elorrioko Udala - MUGA erakusketa\nBizkaiko Foru Liburutegiak sustatu du «Muga» deritzon proiektua. Lanak bi adar dauzka: argazki-erakusketa eta liburua. Lehenengo erakusketa Foru Liburutegiko Areto Nagusian egin zen, 2018ko martxoaren 15etik apirilaren 30era. Bigarrenez, eskualdean erakutsiko da, hain zuzen ere, Elorrioko Iturri Kultur Etxean urtarrilaren 7tik 31ra bitartean.\nElorrion eratutako erakusketan ere Iparraldeko eta Hegoaldeko mugan egindako argazkiak egongo dira ikusgai; zehazki, erakusketaren komisarioa eta argazkilaria den Jesus Mari Arruabarrenak zuri-beltzean egindako berrogeita hamar argazki.\nAutoreak kartografia fisiko eta emozionala egin du lan horren bitartez, eta, paisaiaz gainera, bere barruari ere erreparatu dio ibilbide horretan.\nLiburuak ardatz bi ditu oinarri: Orson Welles-en «Pays Basque» dokumentala, eta argazkilariak egin duen bidaia, hain zuzen ere, mugaren trazatuari eta Wellesen beraren pausoei jarraituz.\nUkitutako gaiak: Comète Sarea, Vallespín Gotorlekua, Erronkariko Enarak, kontrabandoa eta abar.\nLan honen helburuak honako hauek dira: erakutsi izaera propioa duen komunitate bat, mugak banatuta dagoena; iradoki irudien bidez Gerra Zibilaren ondorengo hamarkadetako bizimodua; eta lekukotza eman hurbileko historiari buruz.\nElorrioko Udalak antolatzen duen erakusketa hau goizeko 9:30etik gaueko 21:00ak arte zabalik egongo da urtarril osoan zehar eta bisita gidatu bi eskaintzen dira artistaren eskutik gidatuta: 15ean euskaraz eta 21ean gaztelaniaz. Biak arratsaldeko 7etan izango dira eta ez da beharrezkoa aurretiaz izena ematea.


Altzo - Gipuzkoako Eskola Txikiak eskola, herri eta auzo txikiak bizirik! - Gipuzkoako Eskola Txikiak - Page 6\n2018ko irailak 11an Imazen pagora joan ginen 5 urtetik aurrerako ikasle guztiak. Iritsitakoan,hamaiketakoa egin genuen. Geroxeago, pixka bat deskansatu eta bertsoa kantatu genuen.6. Mailako 8 pertsona behar izan ziren, eskuak elkar lotu eta arbolaren enborrari buelta emateko. IMAZENPAGOARI BERTSOA  EGUTEGIA Ez, ez zen berriz Manuel Bi...\n-2018ko irailak 14an Igartubeitira joan ginen. Han 2 taldetan banatu ginen, talde bat baserrira joan zen eta beste taldea pintatzera. Gero txanda egin genuen.Baserriko taldean,duela 500 urteko baserriak nolakoak ziren ikusteko aukera eskaini ziguten. Bertan bizi eta lana nola egiten zuten ikasi genuen. IntroduPintatzeko taldean berriz, Altzo...\n2018-19 ikasturteari hasiera irailaren 7an eman diogu. Urtero bezala, ongi etorria eman nahi diegu ikasle eta irakasle berriei. Ikasleei dagokienez, 2 urteko gelan Sara, Beñat eta Kimetz ditugu. Irakasleen artean berriz, musikako Añarbe eta soinketako Aritz. Gure aurtengo proiektua " Gure herri txikiko istorio HANDIA" izango da. Hau dela eta,...\n2018ko maiatzak 8an, Zumaira joan ginen eskolako 1.mailatik 6.maila arteko ikasleak. Iritsitakoan 3 monitorek interpretazio zentrora eraman gintuzten. Bi taldeetan egon ginen, alde batetik 1.mailatik 4. mailara eta bestetik 5. eta 6. mailako ikasleak.Gu, lehenengo taldean geunden, eta aurrena bideo bat ikusi genuen, Lurraren sorreri buruz, e...\nApirilaren 23an, dakizuen bezala, liburuen nazioarteko eguna ospatzen da eta guk ere horrelaxe egin genuen eskolan. Horretarako ikasleen gurasoei ipuinak kontatzeko gonbidapena luzatu genien. Guraso asko animatu ziren eta aukera polita izan genuen egun guztian zehar hainbat irakurgai entzuteko.Eguna horrela joan zen: H.H eta L.H 1. zikloa n ...\nAzteazkena, 11 Apirila 2018\nKaixo lagunok! Zer moduz pasa dituzue Aste Santuko oporrak? Guk ondo. Lagun berri bat daukagu. Martxoaren 22an Herrerako eskolatik Arantxa etorri zitzaigun eta pelutxearen elkartrukea egin genuen. Berak gure Punttu Beltz eraman zuen eta gurekin Ostadar gelditu zen. Hemen argazkia!!!\nOstirala, 09 Martxoa 2018\nPasa den asteartean, Iker Galartza izan zen gure eskolan bere lanaren inguruko elkarrizketa egiteko. Primeran erantzun zituen egindako galdera guztiak eta bukaeran, magia pixka bat ere oparitu zigun. Mila esker Iker! \nAzoka eguneko argazkiak!!\nJAIA Txirrita Guraso elkartea aldaketa PROIEKTUAK festa koplak EURIA TRIPAKADA HAMAIKETAKOA SUKALDEA zapaburu gorria HaurHezkuntza oilasko JANA grabazioa adin MUTIL aste santua GAZTAÑAGA bideo klima santa AKURIUM sukaldaritza eguraldia txiki MUSIKARIA txangoa liga ipuin Imanol Mercero GELAK errezeta PETER PAN JOLASA Elkarrizketak topaketa europa KORRIKA AGENDA natura GAZTAINA mari katu ukendua TOLOSA artoa altxorra ingelera porrotx txandaka tailerra Musika BALEA SOKATIRA batidoa olentzero LAGUNTXO bixita duatloi bizipenak proiektua ENTSALADA UDALETXEA AZTERTZEN lana TOPAKETAK familia KRISTINAENEA murala hitzkuntza bizimodua martxoa egunerokoa eskola #ESKOLA FESTA imanol munduko AMANCAY etxea Ostadar AUTOBUSA bolondres amaia pirritx kutxa danbor kontalari COOKING platanoa arotzenea JANARIA basoa bisita urtebetetzea oporrak xumea gonbidatu tanborrada ekitaldi tomatea ikastaroa inauteria hirutxulo lorez liburua 21 ingurunea barria #irteera eguna ageda BIKAINA txokolatea zuhaitz GIZON ELURRA zelai koloreak baserria ZABORRA esperimentu bizirik ipuina Ereñotzu bidaia altxorraren kutxa gona txistorra ARGAZKIAK zientzia zozketa kontaketa sariduna abenturak euskara igeriketa didaktikoa zaindu programa klipa inurria TXITAK INKUBADORAN from angiozar eskola on Vimeo. MOZORROA osteguna san sebastian baratza unitate yogurra igela tresneria down ikasleak ilusio saskia PAILAZOAK futbol eskea irteera irudia ereñotzu neska park BERDINTASUNA hiruhilekoa liburu planeta eguraldi hiriburu science KIROL antzerkia udaberria proiektu sindromea IBAIA marrazoak Martxoak 8 EMAKUMEA IBILBIDEA mad paseotxoa nazioarteko ipuinak intsektua NEURKETA GOZATU


"Humbolt: hizkuntza eta pentsamendua": Joxe Azurmendireren ikerketa. — Eibarko Kultura Ondarea - Egoibarra.eus\n"Humbolt: hizkuntza eta pentsamendua": Joxe Azurmendireren ikerketa.\nJoxe Azurmendi Otaegi izan da JUAN SAN MARTIN 2005 beka-deialdiko irabazlea "Humbolt: hizkuntza eta pentsamendua" lanarekin. Epaimahaiaren aipamen berezia Danel Lauzirikaren "Nazionalismoaren teoria modernista Euskal Herrian" proiektuak jaso du.\nJoxe Azurmendi (Zegama 1941) olerkari, kazetari, saiogile eta filosofo euskalduna. Arantzazun, Erroman eta Münsterren egin zituen ikasketak. Jakineko zuzendari izan zen 1961etik 1963ra. Euskaltzaindiako urgazle.UPV-EHUko Katedraduna.\nSaiakerek eman diote osperik handiena: Zientzi Politikoen alorrean Gizona abere hutsa da edo Nazionalismo/Internazionalismo Euskadin eta Kultura eta Filosofia alorrean, Hizkuntza, etnia eta marxismoa, Kultura proletarioaz, Mirande eta kristautasuna, Gizaberearen bakeak eta gerrak, eta Espainolak eta Euskaldunak.\nJoxe Azurmendiren hitzetan bere gaiaren muina klasikoa eta sinplea da: pentsatzeko hizkuntzarik behar da? baina galdera hori sinplea ez beste guztia dela dio egileak.\nDanel Lauzirikak, berriz, epaimahaiaren aipamen berezia jaso du NAZIONALISMOAREN TEORIA MODERNISTA EUSKAL HERRIAN proiektuarekin. Danel Lauzirika Erkiaga Gernika-Lumon bizi da eta 1981ean jaioa da. Filosofian lizentziatua da.


Gorobel: mistiko, berezi eta bakarra | Bidaiak | Naiz\n2021 MAR. 15 - 16:22h\nGorobel: mistiko, berezi eta bakarra\nEuskal Herritik hainbat pasabide daude Gaztelako goi ordokira. Samurrak batzuk, zailagoak besteak. Gorobel mendilerroko hesia da, denetan, ikusgarrienetarikoa. 700 metroko belar eta haitz horma tenteak, Aiara bailara, Amurrio eta Urduñaren zaindari.\n700 metroko belar eta haitz horma tentea da Gorobel.\nMila metrotik gorako hamar mendi ditu Gorobelek, eta bertigoa eragiten duten erpin zorrotzak, iparrerantz. Salto batean, hegorantz, pagadi eta larre aberatsak, ardi eta artzain gune aberatsa izan baitzen Gorobel. Gaur zazpi artzain baino ez dira geratzen, 4.000 bat ardi, denera. Otsoak ere izutu zituen gizakiak. Egun, noizbehinka bueltatzen dira, Burgos aldetik. Gorobel mistiko, berezi, bakar egiten duen beste osagaia.\nEgunero bistaratzen duenarentzat Gorobel mendilerroak badauka magikoa den zerbait. Bestelako erantzuna emango dizute zergatiaz galdetuta, Aiara bailara, Amurrio (Araba) eta Urduñako biztanleek (Bizkaia): orografia, batek; ipar eta hego isuriko biztanleen izaera desberdina, besteak. Mendeetan Kantauri itsasoaren eta Gaztelaren arteko pasabide garrantzitsuenetakoa izateak eman zion berezitasuna... Gorobel espeziala da, bakarra. Eskualdekoa ez denarentzat, zer esanik ez. Bailaratik gora, 700-900 metro arteko desnibela duen haitz multzo ikusgarriak hesitzen du Araia harana hegotik.\nGorobelek 1.000 metroko langa gainditzen duten hamar mendi ditu. Eskutxi da, garaiena, 1.185 metrorekin, eta Fraile erpinetik (ekialderen dagoen gailurretik) Murietara (mendebalderen dagoenera) 25 kilometroan luzatzen da mendizerra. Bailaratik aizto batekin ebakitako mendikatea dirudi Gorobelek, baina zibilizaziotik ikusi ezin diren altxor asko gordetzen ditu haitzetatik hegora. Ez alferrik, ehun kilometro koadroko hedadura du, Gipuzkoako lurraldearen %5, gutxi gorabehera.\nMendien izen ia guztiek euskarazko jatorria dute: Txarlazo, Txolope, Solaiera, Atezabal, Bedarbide, Iturrigorri (Tologorri, eskualdeko mendizaleen ahotan), Ungino, Eskutxi, Urieta... Kilian Jornet izan ezean, dendenak bisitatzeko egun bi behar dira, eta aukeran, mendikatearen mendebaldea ezagutaraztea erabaki du Gorobel oso ondo ezagutzen duen Amurrioko semeak, Iñaki Aldamak. Artzainen iloba, Arabako Aldundiko errepidezain baten semea eta Gorobelen herrian baino denbora gehiago pasatu duen gaztea da amurrioar hau. Berarentzat Ungino da Gorobel mendilerroko toki politena, daukan formagatik (ping-pong paleta baten itxura du hegotik, iparretik hormatzar beldurgarria), eta gailur azpian Aiara bailara osoa erakusten duen begi edo pasabide bitxia daukalako. Unginoko ipar horman, gainera, halako via ferrata bat dago, hormara itsatsitako altzairuzko kable batekin. 10-15 metroko rappel bat ere egin behar da, eta komeni da bidea ezagutzen duen norbaitekin egitea.\nGorobelek 19 ataka edo pasabide ditu (portillo, gaztelaniaz). Bailaratik ordokira igotzeko ireki ziren bideak dira. Ez dira zailak, baina goi ordokira iristen diren heinean, pendiza handitu egiten da, eta neguan, ipar isuriko belardi eta harriak izotzak bereganatuta dituenean, kontuz eman behar dira pausoak.\nErret bidetik Aroko atakara\nSalmanton, Agiñaga eta Madaria dira Gorobel mendilerrotik gertuen dauden herriak. Hirurak Maroñoko urtegia pasatuta daude, Gorobeleko handitasuna ondoen dastatzen den begiraleku ezin hobea. Autoa hiru herri horietakoren batean uzten da, eta handik gora, atakaren bat zeharkatu, goi ordokira iristeko. Salmantondik Añes herrira doan erret bidea baliatuz, Aroko atakara igo eta Ungino, Eskutxi eta Aro haitzeko itzulia ditu ardatz erreportaje honek. Pistaz, tarte polita, belar gozoan gehientsuena.\nPistan barrena, mendizalea Utah-ko Monument Valleyn balego bezala sentitzen da. 500 bat metroko garaieran, zuhaiztia atzean utzi eta haitz ikaragarriak harro-harro agertzen dira aurre-aurrean. 200-300 metroko haitz bertikal erraldoiak dira, eta edozein unetan gainera eroriko zaizkigula dirudi. Haitzak bezain ikusgarria da haitzetarainoko belar malda. Oso tentea, eta zuri kolorez jantzia. Aroko atakara hurbilduta, putre taldeak agertu dira haitzetan, eta urrunean, Peña del Ahorcado eta Angulo mendatea bistara daitezke, Burgosko lurretan dagoeneko.\n1.000 metrotik gora dago Aroko ataka. Gure atzean Aro eta Eskutxi, eta ekialdera, Somo mendia (1.170 metro), Gorobeleko bigarren gailur garaiena. Gailur diogu, baina izan zitekeen lautada, Somoko puntu gorena atzematea zaila baita. Unginora joan aurretik Gorobelek gordetzen duen altxor preziatuena erakutsi digu gidariak. Pagadi elurtu bat gurutzatu, eta artzainen gune eder bat. Hiru daude Gorobelen: Kobata, Menardiga (Tologorri eta Ungino artean) eta Ponata (Tologorri ondoan).\nIzan ere, Gorobel artzain gunea izan da mende askoan. Araba eta Bizkai aldera amildegi handiak dauden bezala, Burgos aldera, Losa bailarara, oso modu leunean galtzen du garaiera. Larre zabalak eta aberatsak daude han, paradisua ardientzat. Aiarar askoren bizimodu izan zen artzaintza, mende berriarekin gainbehera hasi zen arte. Joan den gizaldikoak dira artzain guneak sortzeko asmoak. Hainbat borda edo etxola elkarrekin eraiki zituzten, egunak eta asteak mendian pasatzen zituztenek halako babesa senti zezaten arazoren bat zeukatenean.\nArazo horrek izen bat zeukan: otsoa! Gorobel otso lurra izan baita. Egun, sartze bakan batzuk egiten dituzte Burgos aldetik, baina ardi kopuruaren murrizteak, eta gizakiak hamarkadetan otsoa jazarri izanak, lau hankako piztia dotore horiek desagerrarazi ditu ia-ia Gorobeldik. Oso bakanak dira otsoren bat ikusi duten mendizaleen testigantzak, gizakia usaindu edo sumatze hutsarekin ihes egiten baitu ahalik eta urrunen. Kobata gunean atentzioa ematen du halako eskorta gune handiak. Berezia da, bi metrotik gorako hesiakbabesten duelako. Honatx, zergatia: «Ardiak bertan sartzen zituzten artzainek, otsoa inguruan zebilela sumatzen bazuten».\nAzken hamarkadetan artzainek mastinak erabiltzen dituzte artaldeak zaintzeko. Zakur handiak dira, 6070 kilo ingurukoak, otsoa baino askoz handiagoak, eta ez diote beldurrik. Otsoa, baina, mastina baino bizkorragoa izan da betidanik, erresistentzia sen handiagoa du, eta bien arteko deman otsoa izaten zen irabazle normalean. Mastinek, baina, artaldea mehatxatzen duen ororen kontra egiten dute, eta mendizalea horietako bat da. Gertatu izan dira mastinek sustoren bat edo beste eman izana, ez baitira kikiltzen! «Makila edo bastoiak eramatea komeni, badaezpada», dio Aldamak.\nKobata atzean utzi, eta ordu erdian iristen da Atatzako atakara, Ungino eta Somo arteko pasabidera. Garbi ikusten da Aiara bailaratik gora datorren xenda. Unginora amildegitik pauso eskas batera igotzea bertigorik ba ote duzun jakiteko botika ona da... oin azpian 200 metroko amildegi bukaezina baitago! Unginok bere begi bereziarekin erakartzen zaitu. Baita Eskilaren ataka ondoan dagoen leizearekin.\nBrontze Aroan bertan gizakiak bizi izanaren arrastoak topatu dituzte. Handik Eskutxira ordu laurden eskas dago. «Esku» eta «hutsik» hitzetatik omen dator, mendiaren biluzia edo bakardadea islatzen duen izena. Han goitik dotore ikusten da Maroño urtegia. Baita Gorbeia, Ungino, Tologorri, Somo, Aro haitza eta Aiara bailara berdea... Otsorik ez da ikusten, zorionez...


Eguzki panelak fabrikatzeko makinak - Mondragon Assembly\nMondragon Assemblyk modulu fotovoltaikoaren balio kate osorako makinak eskaintzen ditu.\nBere eginkizun nagusia da stringa eratzea, zelula fotovoltaikoak soldatuz. Mondragon Assemblyk tabber and Stringer bat baino gehiago ditu ekoizpen premia guztietara egokitzeko. 15Mw-tik 160Mw-raino\nMondragon Assemblyk interkonexiorako sistemarik aurreratuenetako bat dauka. Makina honek stringen arteko interkonexio elektrikoa egiten du, erabat automatikoki. Mondragon Assemblyk 60 eta 150MW arteko ekoizpenetarako soluzioak eskaintzen ditu.\nEguzki panelen xaflak egiteko makinak\nMondragon Assemblyk teknologia guztietara egokitzen diren xaflak egiteko makinak saltzen ditu.\nModulu fotovoltaikoen kalitatea bermatzeko, Mondragon Assemblyk egiaztapen sistema bat baino gehiago ditu: EL ikuskapena, Sun Simulagailua, Hi-Pot eta EL ikuskapena.\nAluminiozko laukia automatikoki jartzeko gailua.\nModuluak ekoizten hasi aurretik zelula fotovoltaikoen funtzionamendua eta kalitatea egiaztatzeko proba bat egin eta zelula horiek beraien ezaugarri elektrikoen arabera sailkatzen dituen makina automatikoa.